Prvo i jedino udruženje mladih koji su odrasli bez roditeljskog staranja | SOS Dečija sela Srbija\nPrvo i jedino udruženje mladih koji su odrasli bez roditeljskog staranja\n“Želimo da pokažemo društvu da mladi koji izlaze iz socijalne zaštite imaju iste vrednosti, kao is vi mladi u društvu. Naš cilj je da promovišemo zdrave stilove života i pokažemo mladima zašto je važno da uče, školuju se i bave sportom. Svi koji to žele, mogu dati doprinos radu našeg udruženja i uključiti se u naše aktivnosti“, izjavila je Ilijana je jedna od osnivača udruženja “Moj krug”, prvog i jedinog udruženja mladih koji su odrasli bez roditeljskog staranja u Srbiji, na osnivačkoj skupštini ovog udruženja održanoj danas u Domu omladine Beograda.\nOsnivači i osnivačice ovog jedinstvenog udruženja su mladi koji koriste usluge Karijernog centra „Jaki mladi“ i njihovi prijatelji. Karijerni centar “Jaki mladi” pružio je pomoć osnivanju ovog udruženja i nastaviće da podržava njegov rad, kroz mentorsku podršku, ustupanje prostora i podršku idejama, aktivnostima i akcijama koje će “Moj krug” sprovoditi.\n“Svet o kome sanjamo je onaj u kome svaka mlada osoba ispunjava svoje potencijale i živi budužnost kakvu zaslužuje”,dodala je jedna od osnivačica ovog udruženja.\nNa osnivačkoj skupštini billo je reči i o ciljevima i akcijama čije je izvođenje planirano u narednom periodu, sa ciljem poboljšanja položaja mladih koji su odrasli bez roditeljskog staranja.\n“Ideja je da mi, kao neko ko je bio u bilo kom vidu socijalne zaštite, to nikada ne zaboravi, već da se okupimo i pomognemo jedni drugima”, rekao je Denis, jedan od osnivača udruženja “Moj krug”.\nPodršku mladima, u partnerstvu sa Fondacijom SOS Dečija sela Srbija pruža FICE Srbija, udruzenje stručnjaka za podršku deci i porodici, koje već 15 godina radi na unapredjenju kvaliteta zivota i dobrobiti dece i mladih u Srbiji. Članice FICE Srbije su domovi za decu bez roditeljskog staranja, Centri za porodični smeštaj, Zavodi za omladinu, SOS Dečija sela Srbija i neki od Centara za socijalni rad u Srbiji..\n“Fondacija SOS Dečija sela Srbija, kroz Centar “Jaki mladi”, zajedno sa FICE Srbija dala je podršku ovom udruženju Kada dođemo do tačke da se mladi samoorganizuju, znamo das mo postigli uspeh”, objasnila je Željka Burgund, predsednica udruženja FICE Srbija.\nPodršku osnivačkoj skupštini dao je i slikar i humanista Živko Popovski Cvetin, prijatelj organizacija FICE Srbija i FICE International, koji je mladima iz udruženja “Moj krug” poklonio svoje slike za ovu priliku, a onima koji su to želeli, na licu mesta slikao željene motive bodz art tehnikom.\nKarijerni centar „Jaki mladi“ otvoren je u okviru projekta „Jaki mladi – održiva socijalna inkluzija i ekonomska podrška mladima u riziku“, koji SOS Dečija sela Srbija sprovode u partnerstvu sa nemačkom Fondacijom Herman Gmajner i lokalnim partnerima, uz sufinansiranje nemačkog saveznog ministarstva za privrednu saradnju i razvoj (BMZ). Osnovna uloga Centra „Jaki mladi“ je podrška u povećanju zapošljivosti mladih iz ugroženih grupa sa teritorije grada Beograda.


VREME 1356-7 - Svemir 2016.: Od Vidojevice do Lagrazove tacke 2\nDaleko je Vidojevica: Autor teksta ispred opservatorije na Zvezdari u Beogradu\nESA na Marsu: Iako rover "Kjuriositi" krstari Marsom još od 2012. godine, iako danas sasvim pouzdano znamo da je Mars nekada bio planeta bogata vodom, još uvek nemamo odgovor na pitanje da li je tamo postojao (ili još uvek postoji) život. "Kjuriositi", nažalost, nema opremu koja bi mogla da reši ovu veliku zagonetku. Tu uskače ESA koja u saradnji sa ruskim "Roskosmosom" namerava da 2020. godine na Mars spusti svoj rover na ruskoj platformi čiji će jedini cilj biti da traga za marsovskim bićima, sadašnjim ili bivšim. Projekat "ExoMars" ima dve faze i prva je sa polovičnim uspehom završena upravo ove godine. Orbiter koji bi trebalo da posluži kao buduća tačka veze sa roverom na površini Marsa uspešno je "parkiran" u orbitu iznad Marsa u oktobru, šest meseci nakon lansiranja. Na orbiteru se nalazi i par instrumenata koji u Marsovoj atmosferi mogu da detektuju tragove gasova koji, bar na Zemlji, imaju biološko poreklo (pre svega metan). Orbiter na sebi ima i mali lender "Skijapareli" koji je, zapravo, "pokusni kunić" na kome ESA treba da testira softver i hardver koji će četiri godine kasnije biti upotrebljeni za spuštanje rovera na crvenu planetu.\nZauvek otišao u nebo: Džon Glen


Ekologija – Fabrika kartona Umka d.o.o.\nOvim programom su predviđene posebne mere zaštite vazduha. Izvršena je delimična rekonstrukcija kotlovskih postrojenja, što uz kvalitetnije snabdevanje prirodnim gasom, doprinosi smanjenju utroška energije i samim tim i emisije štetnih sastojaka.\nFabrika kartona A.D. "UMKA" poseduje opremu za prečišćavanje tehnološke vode, koja je znatno unapređena realizacijom investicija iz 1997/98. godine u delu rekonstrukcije pripreme papirne mase.\nNaredna faza investicija je predvidela ulaganja u potpuno zatvaranje toka tehnološke vode i investiranje u modernizaciju postrojenja za prečišćavanje otpadnih voda.\nSamo u prvoj fazi rekonstrukcije postrojenja, u toku 2010. godine, uloženo je skoro milion EUR u opremu koja je omogućila dodatno smanjenje potrošnje sveže vode, kao i znatno povećan stepen prečišćavanja otpadne vode.\nU ovoj fazi završena je sanacija postojećeg sistema za prečišćavanje otpadnih voda, sanacija sistema za doziranje hemikalija, instalisane su prese za odvodnjavanje otpada, instalisan je uređaj za dodatno prečišćavanje voda unutrašnjeg krugotoka voda, kao i dodatni flotator, a sve sa ciljem što veće recirkulacije vode u okviru samog procesa proizvodnje, samim tim i što efikasnijeg rada sistema za prečišćavanje otpadnih voda.\nSledeća faza projekta, od koje očekujemo da Umku približi najvišim standardima zaštite životne sredine, je biološko prečišćavanje otpadnih voda.\nOno što Umku bitno razlikuje od ostalih fabrika i čini je prijateljem životne sredine, je činjenica da kao osnovnu sirovinu za proizvodnju kartona evropskog kvaliteta, koristi isključivo otpadni papir. Za potrebe proizvodnje sakupi se i preradi oko 100.000 tona starog papira godišnje, koji bi završio na komunalnim deponijama.\nVodeći se osnovnim načelima održivog razvoja i smernicama domačinskog poslovanja, „Umka“ konstantno radi i ulaže u zaštitu životne sredine,što se ogleda u poštovanju hijerarhije upravljanja otpadom, razdvajanju otpada na mestu nastanka, u smanjenjoj potrošnji sirovine i energije, zameni sirovina ekološki prihvatljivijim sirovinama u procesu gde je to moguće, a sve to rezultira minimizacijom negativnih uticaja na životnu sredinu i očuvanjem okoline za buduće generacije.\n"Umka" je među prvim fabrikama uspešno završila Program čistije proizvodnje, u okviru organizacije UNIDO pri UN.\nSvoj poslovni uspeh u oblasti kvaliteta, kao i kontinualan rad u oblasti zaštite životne sredine Umka je dokumentovala sertifikovanjem standarda ISO 14001:2004, čime je ponovo potvrdila da su principi čistije proizvodnje, kao i svest o važnosti načela održivog razvoja osnovni elementi na kojima se zasniva poslovanje i rad ove fabrike.\nDanas, Umka ima zvanje reciklera u oblasti otpadnog papira i kartona, a sve količine otpadnog ambalažnog papira i kartona koji se prerade u pogonu Umke, računaju se u ostvarenje nacionalnih ciljeva.\nCilj Umke je da bude lider u svakoj oblasti svoga poslovanja. Aktivnim učešćem u ekološkim akcijama, dobrom saradnjom sa lokalnom samoupravom i nadležnim Ministarstvima, kontinualnim radom i ulaganjima u najsavremeniju opremu i tehnologiju u oblasti zaštite životne sredine koristeći najbolje dostupne tehnike, razmenom iskustava sa inostranim partnerima, a posebno stalnim ulaganjima u obrazovanje i usavršavanje svojih kadrova Umka gradi siguran put ka ispunjenju svoje vizije fabrike domačinskog poslovanja i prijatelja životne sredine.\nPolitika kvaliteta, zaštite životne sredine i bezbednosti i zdravlja na radu\nUNIDO program za čistiju proizvodnju\n- Troslojni premaz\n- Sortirani reciklirani papir\n- Nesortirani reciklirani papir\n- Donji premaz\n- Dvoslojni premaz\n- Neortirani reciklirani papir20


Kako se zaštititi od sajber napada prilikom rada od kuće: Jelena Manasijević, Nacionalni CERT (video) - Sve o novcu\nby Vesna Lapčić 03/05/2020\n03/05/2020 0 komentara\nMnoge kompanije i preduzeća su tokom vanrednog stanja usled pandemije prešla na rad od kuće. To je dalo „novu šansu“ sajber kriminalcima da preko pojedinca uđu u sistem, i dođu do podataka o poslovanju.\nUpad u sistem očigledno je lakši dok zaposleni rade od kuće, iako ovi koriste službene računare koji su umreženi u isti sistem kao i kad su u firmi. Šta je dobro da zaposleni znaju u smislu sajber bezbednosti, kako bi zaštitili i sebe i kompaniju?\nNa ovo pitanje odgovorila nam je Jelena Manasijević iz Nacionalnog CERT-a.\n– Rad od kuće je u određenim oblastima postojao i ranije, ali je uvođenjem vanrednog stanja usled pandemije postao masovan: to je dovelo i do specifičnog izazova za sajber bezbednost. Polazimo od pretpostavke da zaposleni imaju svoje službene laptopove, i da pristupaju preko VPN – Virtuelne Privatne Mreže, koji kreira šifrovan tunel preko javnog interneta do same organizacije. Ovo jeste bezbedan način pristupanja mreži, ali je neophodno da se zaposleni pridržavaju osnovnih mera bezbednosti kako ne bi došlo do zloupotrebe.\n– Najbitnije je da se obezbedi prvo lokalna mreža: od kuće najčešće koristimo bežični WiFi, pa je bitno da se podrazumevane postavke ovog uređaja zaštite – da se promeni ime i lozinka za WiFi Access Point, kao i za SSID bežične mreže. Potrebno je da se koristi jaka lozinka za pristup mreži, i najjača moguća enkripcija – da se izbegavaju stari i manje sigurni oblici šifrovanja kao što je WEP.\n– Neophodna je provera mejlova, odnosno linkova na koje se od zaposlenog zahteva da klikne, i treba dobro razmisliti pre nego što podelimo informacije, bilo mejlom, telefonom ili preko tableta.\n– Primetili smo da je aktivan veliki broj phishing i social engineering kampanja koje koriste temu „COVID-19“ i pokušavaju da iskoriste stanje opšteg straha i potrebu za hitnom reakcijom kod ljudi. Na sajtu www.cert.rs korisnici mogu da se informišu o aktuelnim kampanjama a mogu da nađu i preporuke kako da ih prepoznaju.\n– Masovni rad od kuće omasovio je i korišćenje komunikacionih platformi za održavanje sastanaka. Preporuka je da se pažljivo bira komunikaciona platforma, da zaposleni prate instrukcije svojih organizacija i pouzdanih javnih izvora – Nacionalni CERT je takođe upozorio da je uočena masovna registracija lažnih domena komunikacione platforme Zoom.\nNBS: Preporuke dobrovoljnim penzijskim fondovima\nPriručnik o putnom zdravstvenom osiguranju\nŠta vam je potrebno od dokumentacije da vratite...\nUčešće za kupovinu prve nekretnine smanjeno na...\nŠta vam je potrebno od dokumentacije da...


Rekordno visoke temperature u Australiji - Svet - Dnevni list Danas\nPočetna » Svet » Rekordno visoke temperature u Australiji\n0Piše: Danas Online 18. januara 2019. 18.22\nAustralijski meteorološki zavod saopštio je da temperatura od subote, 12. januara, ne spada ispod 40 stepeni Celzijusovih, prenosi Srna. U gradu Nuna u Novom Južnom Velsu izmerena je rekordna noćna temperatura od 35,9 stepeni Celzijusovih.\nTo je najviša minimalna temperatura ikada izmerena u Australiji, saopštilo je Meteorološki zavod ove zemlje. Rekordi su oboreni i u gradu Tarkula na jugu Australije gde je u utorak, 15. januara, izmereno 49 stepeni Celzijusovih i u Port Augusti na jugu zemlje – 48,9 stepeni.\nTemperatura je danas premašila 42 stepena, a za vikend se očekuje blago zahlađenje u južnim i centralnim područjima.\nMeđutim, u delovima zapadne Australije očekuje se temperatura veća za 14 stepeni od proseka.\nNa jugu zemlje, 16 ljudi prebačeno je u bolnice zbog vrućine. Najtopliji dan u Australiji bio je 7. januar 2013. godine, kada je prosečna temperatura iznosila 40,3 stepena Celzijusova, podseća BBC.\nAustralija, temperatura, vrućineSidnej\nMobilizacija vojnih rezervista zbog požara u Australiji


Srbija raspolaže sa oko 700.000 košnica koje se nalaze u vlasništvu 15.000 pčelara. Godišnje se u Srbiji proizvede od 5.000 do 9.000 tona meda, od čega se od jedne do dve trećine ukupne proizvodnje izveze u zemlje Evropske unije, Severne Afrike, Indije i Japana. Srpski med se ocenjuje kao veoma kvalitetan, a ulaskom Srbije u Evropsku uniju najveći benefit koji bi dobila je otvorenost tržišta, kaže Robert Bali, pčelar iz Slovenije.\nPčele su neophodne za poljoprivredu i životnu sredinu, one osiguravaju reprodukciju biljaka oprašivanjem, dok pčelarstvo doprinosi razvoju ruralnih područja. Ovo su samo neki od benefita koji se obezbeđuju uzgajanjem pčela, a koji su pobrojani na sajtu Evropske komisije, u odeljku posvećenom medu i pčelarstvu. Ulaskom u Evropsku uniju glavni benefit koji je Slovenija ostvarila je otvorenost tržišta, smatra doktor veterinarske medicine, Robert Bali, koji ima oko 2.500 košnica na 30 lokacija i treća je generacija pčelara u porodici, koja proizvodi između 50 i 100 tona meda godišnje.\n"Ukidaju se granice, nema carina…Možete uzeti svoju robu i ići u tržnicu u Nemačkoj da je prodajete. To je glavna prednost. Prednost je i u tome da Evropska unija podržava pčelarstvo tako da svaka država po košnici dobije jedan deo novca od Evrospke unije, dok same države subvencionišu drugi deo. Taj novac se može investirati u modernizaciju pčelarstva, tehničku pomoć, edukaciju, istraživanje, lekove…Mogućnosti su velike", ističe doktor veterinarske medicine Robert Bali.\nSav med koji se prodaje u EU mora zadovoljavati pravila o kvalitetu i označavanju, koja su utvrđena u „direktivi o medu“.\n"U Evropskoj uniji sve to ide zajedno. Dobiješ novac, ali više administracije, više papira, više pravila kojih se moraš držati…što jeste slabija strana. Standardi kvaliteta su zacrtani i jasni, ali lagali bi kada bi rekli da u Evropsku uniju ne ulazi krivotvoreni med. Ima ga, ali možda je ta regulatorna politika i inspekcijski nadzor malo bolji, oštar i rigorozan pa tako zaštiti domaćeg proizvođača koji ima kvalitet. Druga opcija je da se može dobiti jako mnogo novca za promociju svojih proizvoda".\nPopularizacija pčelarstva dovela je do povećanja broja pčelara u Sloveniji. U području oko Ljubljane ima oko 32 košnice po kilometru kvadratnom što je znatno iznad evropskog proseka.\n"U Sloveniji ima previše pčela i previše pčelara koji ne znaju pčelariti. Imamo velike problema sa prenosom bolesti i mislim da se tu politika narednih godina mora menjati, iz popularizacije pčelarstva da se krene u kvalitet, znači nije samo kvantitet bitan već i kvalitet", smatra Bali.\nCena meda raste zbog ulaganja u marketing.\n"Кvalitetan med se može prodati i za 14-15 evra, što nije bilo moguće pre šest sedam godina. Cena raste, dok sa druge strane imamo uvoz tog jeftinog meda koji u veleprodajnom smislu guši. No, ono što bi trebalo iskoristiti jeste taj evropski novac koji se nudi za promociju i skratiti prodajni lanac tj da krajnji kupac kupi med direktno kod pčelara".\nRecept koji stručnjak iz Slovenije savetuje svim pčelarima jeste da se potrude da obezbede što direktniju prodaju, bez posrednika. Slovenija je u Evropi označena kao „srce i duša pčelarstva“, koja je poznata po kvalitetu meda i dugoj tradiciji i takođe jedina država članica Evropske unije koja je zaštitila svoju domaću kranjsku pčelu – drugu najmedonosniju pčelu na svetu.


DOBILI SU LAŽNA OBEĆANJA: Šta su tražili mostarski Srbi od Dodika? | Slobodna Bosna\nLider SNSD-a Milorad Dodik danas je u Istočnom Sarajevu sa predstavnicima strukovnih i političkih organizacija Srba iz Mostara razgovarao o izmjenama i dopunama Izbornog zakona koje se odnose na izbore u Mostaru te o formiranju jedinstvene srpske liste za izbore u ovom gradu.\nDodik je istaknuo da postoji određeno nezadovoljstvo zbog činjenice da je na ovaj način sve završeno, mimo zvaničnog prisustva predstavnika Srba u političkom dogovoru o izmjenama Statuta Grada Mostara i Izbornog zakona BiH u dijelu za Mostar.\n"Postoji bojazan za određena rješanja, pogotovo ona koja su u kondicionalu i koja treba da budu donesena i postavlja se pitanje da li Srbi imaju pravo da vjeruju na datu riječ ili da zatraže određena pozicioniranja", izjavio je Dodik novinarima u Istočnom Sarajevu.\nDodik je obećao da će se sa političkim partnerima razgovarati o tome kako na bolji način pozicionirati vidljivost Srba i obezbijediti da budu ravnopravno zastupljeni, kao i ostala dva konstitutivna naroda.\nIstaknuo je da će osnovni zahtjev biti da se provede odluka Ustavnog suda BiH u vezi s konstitutivnosti Srba u kantonu i da do izbora to pitanje bude regulisano.\n"Tražićemo da se obezbijedi ravnopravno učešće u odlučivanju i predstavnika srpskog naroda vezano za raspolaganje sredstvima i svim izvršnim ovlaštenjima koja imaju gradonačelnik i predstavnik Vijeća, da se i za predstavnika srpskog naroda nađe adekvatan pristup kako bi mogao, kao konstutitivni narod, na pravi način da odlučuje", rekao je Dodik, koji je i lider SNSD-a.\nOno što je veoma važno, dodao je on, jeste da kroz raspodjelu programskih investicionih sredstava budžeta Grada Mostara bude garantovano usmjeravanje i na područje gdje žive i Srbi, a ne, kao do sada, da to bude stvar nekog humanitarnog ili minimalnog učešća gradskog budžeta u svemu tome.\n"Drago mi je što svi ovde zastupaju i političke partije koje su prisutne u gradskim odborima SNSD-a i SDS-a i predstavnici Srpske pravoslavne crkve, Koordinacija Srba Mostar i predstavnici udruženja Srba u različitim organizacijama smatraju da je ključno pitanje da se napravi jednistvena srpska lista i da se animiraju Srbi da glasaju", rekao je Dodik.\nOn je najavio da će to biti tema sutrašnjeg sastanka u Banjoj Luci, gdje je predsjednica Republike Srpske Željka Cvijanović sazvala predstavnike političkih partija koje participaraju na prostoru grada Mostara, da se pokuša postići dogovor o tome.\nPredsjednici HDZ-a BiH Dragan Čović i SDA Bakir Izetbegović potpisali su 17. juna u Mostaru sporazum o izmjenama Statuta Grada Mostara i Izbornog zakona BiH u dijelu za Mostar, čime je omogućeno da se deblokira izborni proces i da se u gradu na Neretvi nakon 12 godina održe izbori.\nPolitički analitičari vjeruju da Dodik nije pretjerano zaainteresiran za poboljšanje statusa mostarskih Srba. To je dokazao u prethodnom periodu kada se nikada nije javno pobunio zbog činjenice da njegov strateški partner, Dragan Čović, ne dozvoljava promjenu Ustava Hercegovačko-neretvanskog kantona kojom bi se osigurala konstitutivnost Srba. Dodik se naime plaši da bi zahtjevom za poboljšanje statusa Srba u Mostaru otvorio put da se ista takva prava osiguraju Hrvatima i Bošnjacima u Banjaluci, koji je također nekada, kao i Mostar, bio multietnički grad. Položaj Srba u Mostaru neuporedivo je bolji od položaja Bošnjaka i Hrvata u Banjaluci.


Potpredsjednik Vlade Crne Gore Dritan Abazović 9. jula u BiH – The Balkantimes Press\n06/07/2021 07/07/2021 Balkantimes.Press\t794 ViewsDritan Abazović, godišnjica, Srebrenica\nPotpredsjednik Vlade Crne Gore Dritan Abazović u petak 9. jula dolazi u posjetu Bosni i Hercegovini (BiH)\n(VIDEO) Skupština Crne Gore usvojila Rezoluciju o Srebrenici\nNa sjednici Organizacionog odbora 21. juna, član odbora Ćamil Duraković kazao je da je upućen poziv delegaciji iz Crne Gore, nakon što je cnogorski parlament usvojio Rezoluciju o zabrani negiranja genocida.\n“’Najvažnija delegacija koja će biti u Srebrenici 11. jula ove godine su upravo ovi poslanici koji su inicirali usvajanje Rezolucije u Parlamentu Crne Gore, kao i predsjednik Crne Gore kojeg ćemo definitivno pozvati. Nama je to jako važno, jer je to zemlja regiona, dok neki drugi susjedi još uvijek negiraju genocid, iako su zemlje Evrope i svijeta to davno usvojile”, kazao je Duraković.\nAbazovića neće primiti predsjedavajući Predsjedništva BiH Milorad Dodik, koji je 22. juna za agenciju Srna rekao da “svi poslanici u Skupštine Crne Gore, koji su glasali za Rezoluciju o Srebrenici, nisu dobrodošli u Republiku Srpsku (RS) jer ta njihova odluka predstavlja direktan udar na RS i srpski narod”.\n“Ovim činom donošenja pomenute rezolucije crnogorska Skupština se pretvorila u antisrpsko političko pozorište”, rekao je Dodik te se, kako piše Srna, upitao “kakve veze ima Crna Gora sa tragičnim dešavanjima u BiH i kakav je motiv za donošenje takvog jednog akta koji je donešen bezočno i bez argumenata”.\nDodik je 18. juna u izjavi za Radio-televiziju Republike Srpske rekao da odluku Skupštine Crne Gore o rezoluciji o Srebrenici “doživljava apsolutno kao neprijateljski čin”.


Tribina o deindustrijalizaciji i mogućim alternativama privukla pažnju Borana\n02:35: PM ponedeljak 26 oktobra, 2020\nPosted on 19. novembra 2016. at 11:47 by Ivana\nBOR (IST Media) U Narodnoj biblioteci Bor, održana je tribina “Deindustrijalizacija vašeg grada – analiza iskustava i potencijalne alternative”, koja je privukla značajan broj Borana i otvorila debatu o ovom procesu, kao i o mogućim alternativama.\nSrđan Prodanović sa Instituta za filozofiju i društvenu teoriju istakao je da proces deindustrijalizacije podrazumeva događaje koji se odvijaju u ekonomiji i podrazumevaju izmeštanje centara proizvodnje na neke druge prostore, što sa sobom povlači da mesta koja su ranije bila centri inustrijske proizvodnje više nisu aktuelna.\nTribina o deindustrijalizaciji pokrenula razgovor o značajnim pitanjima\n„Proces deindustrijalizacije zapravo počinje od 90-ih godina, sa raspadom Jugoslavije, ali i uz proces globalizacije. Rešenja koja se nude u takvoj situaciji obično znaju da budu ponuđena kao jedina moguća. Mi tragamo za alternativama. S jedne strane da li da vraćamo industrijalizaciju, ako je vraćamo šta od nje želimo, a sa druge strane ako idemo u nekom drugom pravcu, šta onda to podrazumeva i kako bi jedan grad koji ima bogatu industrijsku istoriju, gde postoji ponos i tradicija, mogao da zamisli neku vrstu alternative. Ja se ne opredeljujem ni za jedno rešenje, jer poenta je da ovde, na lokalu pokušamo da razmotrimo nešto što je veoma kompleksno“, istakao je Prodanović i dodao da je ideja je da oni budu samo podstrekači razgovora i otvorene debate kojih u društvu ima sve manje.\nJedan od problema o kome se razgovaralo je i nepostojanje otvorenosti za dijalog, odnosno neodazivanje relevantnih sagovornika na pozive na razgovor, što se pokazalo i na primeru održavanja tribine, s obzirom na to da se pozivu da prisustvuju nisu odazvali ni predstavnici industrije, sindikata, lokalne samouprave, kao ni istraživači, čulo se na tribini.\nTrbinina u organizaciji Instituta za Filozofiju i društvenu teoriju Univerziteta u Beogradu pre Bora, održana je u Banjaluci, a do kraja godine planirane su još dve tribine u gradovima u Srbiji.\nU četvrtak 20. februara tribina BEZBEDNOST DECE I MLADIH u saobraćaju u Boru\nBOR, (IST Media) Borski komunalni inspektori u pratnji policije, započeli su kontrolu nošenja maski u zatvorenim javnim objektima, i tom…


Jeftini letovi do Srbije - Avio karte Srbija - eSky.rs\nAvio karte Srbija\nPretražite letove do Srbije\nProverite najbolje prilike za letove do Srbije\n✔ Postoje li posebne ponude za letove do Srbije na eSky.rs?\n✔ Mogu li se pobrinuti za osiguranje prilikom rezervacije leta do Srbije?\n✔ Ako rezervišem let do Srbije, mogu li da rezervišem ujedno i smeštaj?\n✔ Koje avio-kompanije nude letove do Srbije?\nBudite sigurni, da na eSky.rs ponuda letova do Srbije uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije do Srbije\nPopularni gradovi Jeftini letovi za Beograd Jeftini letovi za Niš Jeftini letovi za Užice Jeftini letovi za Aleksandrovac Jeftini letovi Apatin


Odgušenje kanalizacije Ada Ciganlija - hitno 0-24h dezurni, mašinsko otpusavanje kanalizacije Ada Ciganlija, cena\nOčekuje se da svako ko ima potrebu da angažuje majstore, zadužene za odgušenje kanalizacije Ada Ciganlija, najpre kontaktira specijalizovani servis, te da se dogovori sa nadležnima oko neophodnih detalja. Ovde je naročito bitno napomenuti i da ti servisi rade neprekidno u većini slučajeva, što znači da su konkretne usluge dostupne po zahtevu klijenata u svako doba kako dana, tako isto i noći.\nTrebalo bi da klijenti imaju na umu podatak da gotovo sve kompanije, koje vrše odgušenje kanalizacije Ada Ciganlija mogu konkretne usluge da pruže, praktično rečeno tokom svakog dana i noći, bez obzira da li je u pitanju vikend ili radni dan. Radi se o tome da oni imaju tim za hitne intervencije, te da vrlo brzo nakon dobijenog poziva izlaze na teren, u želji da klijentima pomognu i otklone konkretni problem što je moguće brže. Naravno da se hitne intervencije naplaćuju prema nešto višem cenovniku, a svakako će nadležni u konkretnom prostoru, odnosno vlasnici kuća, stanova ili drugih stambenih objekata biti o tome detaljno informisani.\nDa ne bude zabune, napominjemo da servisi, koji vrše ovu uslugu, mogu da ponude klijentima i mnoge druge vodoinstalaterske usluge, te da angažuju svoje radnike prilikom adaptacije kupatila, odnosno zamene ventila, ali i svih sanitarija i galanterije.\nŠto se tiče osnovne usluge, dostupno je mašinsko odgušenje kanalizacije Ada Ciganlija i ono koje podrazumeva primenu ručne sajle. A koja će usluga biti u konkretnom objektu primenjena isključivo zavisi od stanja na terenu, te je iz tog razloga potrebno da majstori izađu što pre i utvrde gde je nastao problem, posle čega će odlučiti i kako ga mogu rešiti. Svakako će ponudu formirati na osnovu procene i upoznati klijente sa svim detaljima.\nPostoje slučajevi kada je neophodno izvršiti dijagnostičko snimanje kanalizacionog sistema u konkretnom objektu, bilo da je u pitanju začepljena vertikala ili horizontala, a kada se koriste specijalne mikro kamere. Tom prilikom će majstori vrlo brzo doći do informacija zbog čega je došlo do poteškoće u funkcionisanju kanalizacije, te će na osnovu toga i odlučiti kako mogu konkretni problem u najkraćem mogućem roku da otklone. U većini slučajeva se vrši prvo dijagnostičko snimanje cevi mikro kamerama, nakon čega se vrši odgušenje kanalizacije Ada Ciganlija, pa se praktikuje da bude izvršeno i kontrolno snimanje.\nPored osnovne usluge, ovi servisi vrše i dezinfekciju, odnosno čišćenje i ispiranje šahti, zatim čišćenje septičkih jama, te po potrebi mogu biti angažovani i kada je potrebno izvršiti odgušenje kanalizacionog sistema u nekom industrijskom postrojenju. Naravno da u zavisnosti od zahteva klijenata, oni mogu u tom prilikom i da se pobrinuo za skladištenje industrijskog objekta, a što će izvršiti uz maksimalno poštovanje svih zakonskih normi u tom segmentu.


HRT: BiH: Izbori 7. listopada - Izborni zakon još nije promijenjen\n18:56 / 29.07.2018.\nBiH: Izbori 7. listopada - Izborni zakon još nije promijenjen\nSkupština BiH još nije provela odluku Suda Bosne i Hercegovine o promjeni dijela Izbornog zakona koji se odnosi na legitimno predstavljanje svih triju naroda u tijelima vlasti.\nSkupština BiH još nije provela odluku Suda Bosne i Hercegovine o promjeni dijela Izbornog zakona koji se odnosi na legitimno predstavljanje svih triju naroda u tijelima vlasti. A sudeći prema popisu izbornih lista koje su prijavile bošnjačke političke stranke, opet će s njihove strane biti pokušaja biranja Hrvata u Domove naroda federalnog i državnog parlamenta. Sve to dovodi u pitanje mogućnost primjene izbornih rezultata.\nOpći izbori u BiH održat će se 7. listopada. Nakon objave rezultata moći će se formirati zastupnički domovi federalnog i državnog parlamenta, ali ne i Domovi naroda jer je Ustavni sud BiH poništio odredbe Izbornog zakona koja krše načela legitimnosti predstavljanja naroda.\nBudući da nije bilo političkog dogovora o provedbi presude u Skupštini BiH, bošnjačke političke stranke pokušale su to pitanje prebaciti na Federalni parlament. Pokušaj je zaustavljen u Domu naroda.\nSve je manje vremena za usklađivanje Izbornog zakona s Ustavom. Ne bude li kompromisa, BiH će nakon izbora ući u veliku političku krizu.


Sjedinjene Države uvele nove sankcije ruskim bankama – Bankar.me\nSjedinjene Države uvele nove sankcije ruskim bankama\nApril 21, 2022 BANKE, FINANSIJE, SVE VIJESTI, SVIJET Leave a comment\nSjedinjene Države su uvele novi paket sankcija protiv Rusa i kompanija koje pomažu ruskim vlastima u zaobilaženju ranije uvedenih ograničenja. To je navedeno u saopštenju američkog Ministarstva finansija.\n“Ministarstvo finansija može i krivično goniće one koji izbjegavaju, pokušavaju da izbjegnu ili pomognu u izbjegavanju američkih sankcija Rusiji”, naveo je u saopštenju za medije Brajan Nelson, zamjenik šefa Kancelarije za borbu protiv terorizma i finansijske obavještajne poslove Ministarstva finansija. U dokumentu se navodi da će novi paket sankcija pogoditi 29 pojedinaca i 40 ruskih kompanija.\nPrema novim američkim ograničenjima bili su prvi potpredsjednik Centralne banke Rusije Ksenija Judaeva, predsjednik upravnog odbora Otkritijeve banke Mihail Zadornov i drugi glavni direktori banke, kao i osobe povezane sa njom. Pored toga, američko ministarstvo finansija zahtijevalo je da se zaustave sve finansijske transakcije sa Transkapitalbankom.\nPOJMOVIamerička ekonomija banke rusija rusija sankcije\nPrevious Bankar podcast: Žarko Radulović, suvlasnik hotelske grupe Montenegro stars\nSljedeći CEDIS: Martovska potrošnja sedam odsto viša od februarske


Kvinsi Miler opleo po Zvezdi, crveno-beli odgovorili\nBura na Tviteru! Sada već čuveni "insajder" David Pik, izraelski novinar, pokrenuo je lavinu na društvenoj mreži napisavši da je neverovatno da se Čarls Dženkins vratio u Zvezdu iako mu je...\nKošarkaš Makabija Kvinsi Miler, uprkos povredi zbog koje ga očekuje višemesečna pauza, produžio je saradnju sa klubom do 2019. godine, preneli su danas izraelski mediji.\nMiler ne zaboravlja Zvezdu (FOTO)\nPosle odlične sezone u dresu Crvene zvezde Kvinsi Miler se preselio u Tel Aviv pošto je potpisao dvogodišnji ugovor sa Makabijem.\nMiler u velikom problemu: Makabi želi da raskine ugovor\nZa veliki novac bivši košarkaš Crvene zvezde Kvinsi Miler stigao je u redove Makabija iz Tel Aviva, ali bi zbog svoje nepromišljenosti bez tih para mogao da ostane.\nSamo što je stigao u Makabi, teška povreda za Kvinsija Milera\nNekadašnji košarkaš Crvene zvezde Kvinsi Miler odigrao je fenomenalnu sezonu u crveno-belom dresu, što mu je bila odlična ulaznica za slavni Makabi i milonski ugovor u "ponosu Izraela"....\nMakabi doveo i Vimsa\nMakabi iz Tel Aviva u samo dva dana predstavio je tri velika pojačanja, pošto su posle dokorašnjeg dvojca Crvene zvezde Majka Cirbesa i Kvinsija Milera, doveo i američkog košarkaša Sonija...\nZvezda ostala bez najboljeg igrača\nVIDEO: Miler stavio na poster Marinkovića\nVIDEO: Zakucavanje Milera za delirijum "delija"\nKrilni centar Crvene zvezde Kvinsi Miler dominirao je protiv Partizana u prvom poluvremena prvog meča finala plej-ofa košarkaške Super lige Srbije.\nVIDEO: Potezi Bogdana Bogdanovića i Kvinsija Milera među 10 najboljih Evrolige\nEvroliga je desetak dana po okončanju sezone objavila video sa 10 najboljih poteza na utakmicama u ovom takmičenju u ovoj takmičarskoj godini.\nZvezdin Amer i dvojica Srba u idealnih 10 Evrolige\nKrilo Crvene zvezde Kvinsi Miler i dvojica Srba, Miloš Teodosić i Bogdan Bogdanović, uvršteni su u idealnih 10 Evrolige prema specijalizovanog košarkaškom portalu "Eurohoops".


Uoči presude Mladiću: Za Srbe u BiH heroj, za Bošnjake krvnik i najveći ratni zločinac – NovostiDana.rs\nUoči presude Mladiću: Za Srbe u BiH heroj, za Bošnjake krvnik i najveći ratni zločinac\nBivši komandant Vojke Republike Srpske (VRS) Ratko Mladić, kome će Haški tribunal sutra izreći presudu za ratne zločine tokom rata u BiH, za Srbe u BiH je i dalje legendarni heroj koji je branio svoj narod, a za Bošnjake krvnik i jedan od najvećih ratnih zločinaca.\nPolitičari i javnost u oba entiteta u BiH smatraju da će presuda Mladiću biti osudjujuća, s tim što u Republici Srpskoj smatraju da će ona biti „nepravedna“, dok u Federaciji BiH očekuju da će Mladić biti osudjen na doživotnu robiju i da ća presuda potvrditi sve navode Tužilaštva, uključujući i optužbe za genocid.\nIzvesno je da će presuda Mladiću, kao i najavljena presuda hrvatskoj šestorki u slučaju „Prlić i drugi“, dodatno usložniti ionako uzavrele medjunacionalne tenzije i podele u BiH.\nSrpski član Predsedništva BiH Mladen Ivanić ranije je ocenio da će kraj novembra, zbog presuda Haškog tribunala, biti pun izazova za odnose u BiH.\nIvanić je rekao da je praksa Haškog tribunal da „sa lakoćom osudjuje Srbe“, i dodao da će presuda Mladiću, osim tenzija, izazvati i dosta emocija.\nPredsednik RS Milorad Dodik kazao je danas da će presuda Mladiću, kakva god bude, biti usmerena protiv Srba i dodao je da će presudom mit o Ratku Mladiću biti samo ojačan.\n„Ratko Mladić ostaje legenda srpskog naroda i čovek koji je sve profesionalne ljudske sposobnosti dao u funkciju odbrane slobode srpskog naroda“, rekao je Dodik.\nPremijerka RS Željka Cvijanović rekla je da Haški tribunal donosi „tipske presude“, kako bi se stvorila slika da su u BiH „jedni uvek crni, a drugi uvek beli“.\nPredsedik Boračke organizacije RS (BORS) Milomir Savčić najavio je da će sutra u Hagu prisustvovati izricanju presude Mladiću rekao, navodeći da su „očekivanja jedno, ali da je poznata praksa Haškog suda“.\nU Hag je otputovalo i 50-tak predstavnika udruženja žrtava rata iz Federacije biH, bivših logoraša i novinara, kako bi bi prisustvovali izricanju presude Mladiću.\n„Ta presuda je istorijski dogadjaj za BiH“, rekao je pred polazak predsednik Saveza logoraša u BiH Jasmin Mešković.\nOn očekuje da će Mladić biti kriv po svim tačkama optužnice, što će, kako je rekao, biti od velikog značaja za porodice žrtava.\nMešković je rekao da bi za ceo region „bilo dobro da se dokaže uloga i odgovornost Mladića u agresiji na BiH“.\nPredsednik Udruženja žrtava i svedoka genocida Murat Tahirović rekao je da očekuje da će se Mladiću presuditi i za „udruženi zločinački poduhvat“, što bi bila satisfakcija za žrtve.\nŠto se tiče procesa pomirenja, on je rekao da svi u regionu „moraju prihvatiti odredjene činjenice, pogledati jedni drugima u oči i tek onda se može ići ka pomirenju“.\nPut Haga otputovali su i predstavici Centra za istraživanje rata i ratnih zločina RS, Boračke organizacije i udruženja, koja okupljaju srpske žrtve rata.\nIzvesno je da će presuda Mladiću izazvati burne reakcije u BiH, potpuno suprotne kod Srba i Bošnjaka, ali je teško da će ona doprineti suočavanju s prošlošći i procesu pomirenja u ovoj zemlji.\nPoglavar Islamske zajednice u BiH Husein Kavazović rekao je da se uvek moraju „odvojiti počinioci zločina od naroda“.\n„Ovde je individualna krivica, sudi se onima koji su komandovali, naredjivali, počinili… i to treba razdvajati. Naši narodi moraju nastaviti živeti. Nama je stalo do istine. Samo istina nas može izlečiti, mislim da je ona jedini lek“, kazao je Kavazović.\nPrema njegovim rečima, kakva god bude presuda Mladiću, treba je prihvatiti i krenuti dalje.\n„Ne možemo lamentirati nikakvim presudama, neka se istoričari, neka se nauka dalje bavi time. Žrtvama ne možemo nadoknaditi ono što su izgubili, žrtve će u svom bolu i dalje nastaviti živeti, ali će ostati ta satisfakcija bar da znamo ko je glavni krivac za sve to“, rekao je Kavazović.\nLjiljana Kovačević, dopisnica agencije Beta


Radnici se žalili, a Jura inspekciji poklanjala kola\nIzvor\tDanas\tjul 26, 2016\nZa šest godina koliko fabrika "Jura" posluje u Srbiji žalilo se 26 zaposlenih, a u jednom slučaju radnik se inspekciji obratio dok je u toj fabrici radio, naveo je dnevni list "Danas".\nNakon što je poverenik za informacije od javnog značaja i zaštitu podataka o ličnosti Rodoljub Šabić 15. jula naložio Ministarstvu za rad, zapošljavanje, boračka i socijalna pitanja da bez odlaganja, najkasnije u roku od pet dana novinarki dnevnog lista Danas dostavi informacije o inspekcijskim kontrolama u fabrikama "Jura" u Rači, Nišu i Leskovcu, ministarstvo je dostavilo izveštaj u kome je navedeno i da je bilo nekoliko zahteva sindikata koji su se žalili na zabranu organizovanja.\n"U izveštaju inspekcije rada navodi se i da je u tri navrata inspekcija kaznila Juru zbog propusta sa 300.000 dinara, a Ministarstvo rada potvrdilo je 'Danasu' da je tokom aprila 2013. fabrika 'Jura' u Nišu donirala Inspektoratu za rad dva automobila, marke Kia i to, kako se navodi u odgovoru, isključivo za 'unapređenje i poboljšanje rada Inspektorata za rad, odnosno terenskog rada inspektora'", naveo je list.\n"Danas" je dodao i da je prema izveštajima inspektora za rad u Nišu, Kragujevcu i Leskovcu, od 2010. do danas inspekciija dobila na desetine zahteva zaposlenih. Konkretno, u Rači 17 radnika Jure je tražilo da inspekcija reaguje različitim povodima, najviše zbog nepoštovanja ugovora o radu, dok je u Nišu takvih pojedinačnih zahteva bilo devet, uz jednu anonimnu.\nU većini slučajeva zahtevi su odbačeni, jer zaposleni u Juri koji su se žalili inspekciji nisu kasnije podnosili zahtev za odlaganje izvršenja rešenja za donošenje pravne presude a to je jedina mera koju, kako su naveli, inspektor rada može da preduzme ukoliko se osoba žali nakon što joj je prestao radni odnos.\n"Tokom šest godina koliko je Jura u Rači, inspekciji rada se žalilo 17 radnika, ali u Ministarstvu ističu da su se svi podnosioci žalbi za zlostavljanje na radu i mobing, inspekciji žalili nakon prestanka radnog odnosa, osim Mirjane M. Kako tvrde u Ministarstvu, po Zakonu o radu Inspekcija je nadležna samo za zaposlene, ne i one koji nisu u radnom odnosu", navedeno je u tekstu.\nDnevni list je podsetio i da je ministar rada Aleksandar Vulin 29. aprila rekao da je bilo manjih nepravilnosti, a da se nijedan radnik nije obratio inspekciji dok je bio zaposlen.\nVulin: Bilo nepravilnosti u Juri i Geoksu\nMinistar za rad, zapošljavanje, boračka i socijalna pitanja Aleksandar Vulin izjavio je danas da je u kompanijama ''Jura'' i ''Geoks'' bilo nepravilnosti i da se država bori protiv svakog kršenja zakona bez obzira od koga ono dolazi.\nVulin je za RTS rekao da je ''Jura'' poklonila Inspekciji rada automobile 2013. godine i da ne može da ulazi u motive zašto se to radilo pre nego što je preuzeo vođenje tog ministarstva, ali da je u njegovom mandatu sprovođen zakon.\nTa kompanija je, prema njegovim rečima, u protekle dve godine imala više inspekcija nego od kako je došla u Srbiju i to uglavnom po prijavi radnika i to onih koji nisu više u radnom odnosu.\n''Mi ne možemo da pomognemo nekome ko više nije u radnom odnosu. Bilo je nepravilnosti u 'Juri', one su ispravljene, za to su čak i kažnjeni'', rekao je Vulin, dodajući da je kontrolisan i ''Geoks'' i to na osnovu prijave radnika iz proizvodnje, budući da je poslodavac organizovao prekovremeni rad više nego što zakon dozvoljava.\nTa kompanija je, prema njegovim rečima, platila taj prekovremeni rad, ali ju je ministarstvo upozorilo da to ne može i da prekovremeni rad mora biti organizovan u skladu sa zakonom.\n''Svakako ćemo ponovo da proverimo, to je ono što možemo da radimo i što ćemo raditi", naveo je Vulin.\n« Idu li stvari u Srbiji previše u desno? PROKUPLJE: Srušili deci igralište »


Moskva: Sankcije neće proći nezapaženo kod njihovih inicijatora - 10.03.2022, Sputnik Srbija\nMoskva: Sankcije neće proći nezapaženo kod njihovih inicijatora\nRusija je spremna da se suprotstavi sankcijama i drugim ograničenjima, biće teško, ali nema panike, izjavio je zamenik šefa ruske diplomatije Aleksandar Pankin. 10.03.2022, Sputnik Srbija\nPrema njegovim rečima, uzajamna zavisnost ruske ekonomije s drugim zemljama u nekim slučajevima dostiže i 50 odsto, tako da sankcije neće proći nezapaženo kod njihovih inicijatora.„Naravno, posledice će imati svi, zbog toga ne možemo jednim potezom pera, prema zakonu jedne zemlje ili grupe zemalja, izaći ili biti ograđeni nekakvom gvozdenom zavesom ili kamenim zidom od celog sveta. Mnogi mogu da kažu da je uloga Rusije beznačajna, ništavna. Negde je to nekoliko procenata, negde je petnaestak procenata, a negde 30, 40 ili pedeset“, rekao je Pankin u intervjuu za list „Izvestija“.Diplomata je istakao da će globalna ekonomija, koja je već pretrpela šokantne posledice zbog pandemije, zbog antiruskih sankcija preživeti ogroman šok.„Naravno, biće preispitane cifre ekonomskog rasta, trgovinske razmene, cifre deficita isporuka. Rusija je ozbiljan učesnik u svetskim privrednim vezama, zbog toga to neće proći nezapaženo. I to se ne tiče samo tokova energenata, sirovina i prehrambene industrije“, naglasio je Pankin.Evropa će osetiti talas posledica od sankcija RusijiPrema njegovoj oceni, Evropa će osetiti talas posledica od antiruskih sankcija, ali to neće imati veze sa energetikom, jer će Rusija ispuniti svoje obaveze. Diplomata je naglasio da Moskva, kada je reč o sankcijama, ne isključuje da „još nije stigao najgori scenario“, ali i da Zapad može da se „povuče unazad“. „Uvek smo govorili da smo spremni za sve scenarije, uključujući i one najgore u ekonomskom i finansijskom smislu. Možda još nismo stigli do najgorih scenarija, iako naši partneri imaju tendenciju da prete preduzimanjem velikih koraka, a onda da se malo povuku, shvatajući da pucaju ne samo sebi u nogu, već možda i negde više“, rekao je Pankin.Cilj inicijatora sankcija – uništavanje zemlje i narodaBez obzira na razloge za sankcije Rusiji, cilj njihovih inicijatora je da unište Rusiju i njen narod, smatra Pankin.Govoreći o zapadnim sankcijama, on je primetio da je „najvažnije što iza ove verbalne kazuistike stoji apsolutno jasan cilj – da se zemlja uništi i to ne samo njena elita i pojedinci na spiskovima, već da se uništi narod“.Uništavanje partnera u Evroazijskom savezuPrema njegovim rečima, antiruske sankcije pogodiće partnere Moskve u Evroazijskom savezu kao maljem.Prema njegovim rečima, „teško je zamisliti ko će zameniti Rusiju na tržištima EAEU, s obzirom na to da imamo slobodno kretanje roba, usluga, kapitala i radne snage“.„Računamo na solidarnost naših evroazijskih partnera, nadamo se da ćemo u ovim teškim vremenima moći da opstanemo. Postoji čitav niz instrumenata koji se, kako smo upozoravali, moraju uvesti i oni su iskorišćeni – računi u nacionalnim valutama, mogućnosti privlačenja naših regionalnih razvojnih banaka za finansiranje“, naveo je Pankin.On je dodao da će „naše evroazijske partnere na svaki način odgurivati od nas – to se ne krije, to se dešava na kursu totalne izolacije Rusije“.„Ali očekujemo da će međusobna povezanost naših interesa i neminovnost koju moramo zajedno da razvijamo preovladati u raspoloženju... Niko nikoga ne tlači, niko nikome ništa ne nameće – ni veliki malima, ni mali velikima“, konstatovao je on.Predsednik Rusije Vladimir Putin je 24. februara objavio o početku vojne operacije demilitarizacije Ukrajine. On je u obraćanju sugrađanima rekao da okolnosti „zahtevaju odlučnu i hitnu akciju“, pošto su se republike Donbasa obratile Moskvi za pomoć. Putin je istakao da je cilj operacije „zaštita ljudi koji su već osam godina izloženi maltretiranju i genocidu od strane kijevskog režima“. Za to je, prema njegovim rečima, planirano da se izvrši „demilitarizacija i denacifikacija Ukrajine“, da se privedu pravdi svi ratni zločinci odgovorni za „krvave zločine nad civilima“ u Donbasu. Ministarstvo odbrane Rusije redovno naglašava da ruska vojska ne nanosi nikakve udare po gradovima Ukrajine: vojna infrastruktura se onesposobljava visokopreciznim sredstvima.Kao odgovor na vojnu operaciju, zapadne zemlje počele su da uvode nove antiruske sankcije. Portparol Kremlja Dmitrij Peskov primetio je da su to veoma ozbiljna ograničenja, ali se Rusija za njih unapred pripremala. Sa svoje strane, šef ruske diplomatije Sergej Lavrov izjavio je da su strane kompanije koje odbijaju da posluju sa Rusijom to učinile pod ogromnim pritiskom, ali da će Rusija rešiti sve probleme sa ekonomijom koje joj Zapad stvara.\naleksandar pankin, kriza u ukrajini, sankcije rusiji\nRusija je spremna da se suprotstavi sankcijama i drugim ograničenjima, biće teško, ali nema panike, izjavio je zamenik šefa ruske diplomatije Aleksandar Pankin.\nPrema njegovim rečima, uzajamna zavisnost ruske ekonomije s drugim zemljama u nekim slučajevima dostiže i 50 odsto, tako da sankcije neće proći nezapaženo kod njihovih inicijatora.\n„Naravno, posledice će imati svi, zbog toga ne možemo jednim potezom pera, prema zakonu jedne zemlje ili grupe zemalja, izaći ili biti ograđeni nekakvom gvozdenom zavesom ili kamenim zidom od celog sveta. Mnogi mogu da kažu da je uloga Rusije beznačajna, ništavna. Negde je to nekoliko procenata, negde je petnaestak procenata, a negde 30, 40 ili pedeset“, rekao je Pankin u intervjuu za list „Izvestija“.\nDiplomata je istakao da će globalna ekonomija, koja je već pretrpela šokantne posledice zbog pandemije, zbog antiruskih sankcija preživeti ogroman šok.\n„Naravno, biće preispitane cifre ekonomskog rasta, trgovinske razmene, cifre deficita isporuka. Rusija je ozbiljan učesnik u svetskim privrednim vezama, zbog toga to neće proći nezapaženo. I to se ne tiče samo tokova energenata, sirovina i prehrambene industrije“, naglasio je Pankin.\nEvropa će osetiti talas posledica od sankcija Rusiji\nPrema njegovoj oceni, Evropa će osetiti talas posledica od antiruskih sankcija, ali to neće imati veze sa energetikom, jer će Rusija ispuniti svoje obaveze.\n„Kakvi će to biti talasi? Njih već vidite i oni će krenutu u pravcu Zapadne Evrope koja zavisi od nas, ali ne zato što mi isporuke energenata koristimo kao oružje, mi uvek ispunjavamo svoje obaveze, koje proizilaze iz ugovora i sporazuma. I mi ćemo svoje obaveze ispuniti u onoj meri u kojoj su tražene“, rekao je Pankin.\nDiplomata je naglasio da Moskva, kada je reč o sankcijama, ne isključuje da „još nije stigao najgori scenario“, ali i da Zapad može da se „povuče unazad“.\n„Uvek smo govorili da smo spremni za sve scenarije, uključujući i one najgore u ekonomskom i finansijskom smislu. Možda još nismo stigli do najgorih scenarija, iako naši partneri imaju tendenciju da prete preduzimanjem velikih koraka, a onda da se malo povuku, shvatajući da pucaju ne samo sebi u nogu, već možda i negde više“, rekao je Pankin.\nCilj inicijatora sankcija – uništavanje zemlje i naroda\nBez obzira na razloge za sankcije Rusiji, cilj njihovih inicijatora je da unište Rusiju i njen narod, smatra Pankin.\nGovoreći o zapadnim sankcijama, on je primetio da je „najvažnije što iza ove verbalne kazuistike stoji apsolutno jasan cilj – da se zemlja uništi i to ne samo njena elita i pojedinci na spiskovima, već da se uništi narod“.\nUništavanje partnera u Evroazijskom savezu\nPrema njegovim rečima, antiruske sankcije pogodiće partnere Moskve u Evroazijskom savezu kao maljem.\n„Naravno, sankcije Rusiji ne samo što će rikošetirati, već će verovatno kao maljem udariti i po našim saveznicima, najbližim ekonomskim i trgovinskim partnerima na evroazijskom prostoru. A tema sankcija i njihovo ublažavanje nalazila se na našem evroazijskom dnevnom redu već dugo“, rekao je zamenik ministra.\nPrema njegovim rečima, „teško je zamisliti ko će zameniti Rusiju na tržištima EAEU, s obzirom na to da imamo slobodno kretanje roba, usluga, kapitala i radne snage“.\n„Računamo na solidarnost naših evroazijskih partnera, nadamo se da ćemo u ovim teškim vremenima moći da opstanemo. Postoji čitav niz instrumenata koji se, kako smo upozoravali, moraju uvesti i oni su iskorišćeni – računi u nacionalnim valutama, mogućnosti privlačenja naših regionalnih razvojnih banaka za finansiranje“, naveo je Pankin.\nOn je dodao da će „naše evroazijske partnere na svaki način odgurivati od nas – to se ne krije, to se dešava na kursu totalne izolacije Rusije“.\n„Ali očekujemo da će međusobna povezanost naših interesa i neminovnost koju moramo zajedno da razvijamo preovladati u raspoloženju... Niko nikoga ne tlači, niko nikome ništa ne nameće – ni veliki malima, ni mali velikima“, konstatovao je on.\n„Koji su ciljevi ovog zadatka? Pa, naravno, da se minimizira naše učešće u globalnoj ekonomiji, nanese značajna šteta našoj odbrambenoj sposobnosti zbog ekonomskih faktora. I da se udari na stanovništvo i to u koju svrhu – kako bi se izazvalo njihovo protestno raspoloženje ili drugi koraci... Uvek je bilo jasno zašto Rusiju potiskuju i pritiskaju, čineći joj život nepodnošljivim“, zaključio je Pankin.\n10 Mart, 15:42


Plesna proslava života — Dnevni rituali — Lovesensa.rs\nPlesna proslava života\nRadionica afro plesa u Beogradu.\nInicijacija pokreta, oslobađanje energije, konekcija s ritmom i budjenje osećaja kroz plesnu koreografiju osnovi su radionice tradicionalno-modernog afro plesa koju će po prvi put u Beogradu održati Djoutala Seydi, instruktor iz Senegala.\nOdnos naroda Afrike prema plesu i značaj koji mu pridaju u svakodnevnom životu, jedna je od dragocenosti bogate afričke kulture. Odrastajući uz ritam muzike kao ritma života i ples kao korake koji se prave na tom putu, prenose nam onaj poseban osećaj koji imamo dok ih gledamo kako plešu: osećanju uživanja u svakom trenutku života kao dovoljno dragocenom da se proslavi, spontanom ispoljavanju seksualnosti, detinjoj nesputanosti u igri.\nPrilika da afrički ples uče od nekoga ko se kao plesač razvijao u izvornoj afričkoj plesnoj tradiciji istovremeno je i prilika za učesnike radionice da se kroz ritam Afrike povežu sa sopstvenim telom, počnu da ga otkrivaju i osećaju u potpunosti, da ovladavaju jezikom govora tela i izraze one posebnosti koje leže u svakome od nas.\nRadionica će se održati uz živi ritam djembe-a što nam pruža mogućnost da osetimo pokretačku snagu ovog instrumenta, životni ritam kojim pulsira. Možda nam to pomogne da bolje razumemo i osetimo značaj koji ovaj instrument ima u afričkoj kulturi.\nDjoutala Seydi počeo je da pleše još kao dete, kao član tradicionalne plesne grupe koju je predvodila njegova majka. Kasnije je sa časovima plesa nastavio kao deo grupe Woulaba iz Ziguinchora i Melody iz Dakara koje su negovale tradicionalni afrički ples. Deset godina kasnije napustio je ovu grupu da bi zajedno sa prijateljima osnovao novu: Doman-Doman. Tokom poslednjih dvanaest godina Djoutala radi na podizanju i usavršavanju svog obrazovnog, umetničkog centra u Senegalu u kome se nude časovi plesa, sviranja na bubnjevima, izrada skulpture, časovi afričkog jezika iz Senegala.\nRadionica u Beogradu će se održati 11. novembra 2012. godine, u vremenu od 13 - 17h, u Brazilskom kulturnom centru (zgrada Bigza), Bulevar Vojvode Mišića 17. Više informacija možete dobiti ako pošaljete mejl na adresu afrodanceworkshop@ymail.com, a na tu adresu možete poslati i prijavu.


Vise od 800 tuzbi godisnje protiv BiH - Društvene diskusije - BH Forum\nVise od 800 tuzbi godisnje protiv BiH\nViše od 800 tužbi godišnje protiv BiH\nEvropskom sudu za ljudska prava u Strazburu se, na godišnjem nivou, protiv BiH podnese od 800 do 1.000 tužbi.\nTo je potvrdila Belma Skalonjić, zastupnik Savjeta ministara BiH pred Evropskim sudom za ljudska prava u Strazburu.\nPodaci za 2018. godinu govore da je podneseno 898 aplikacija, ali su, od toga, 683 proglašene neprihvatljivim, odnosno brisane su sa liste predmeta zbog neispunjavanja formalno-pravnih uslova dopuštenosti.\n"Prema podacima iz januara 2019, pred Evropskim sudom je bilo 848 aktivnih tužbi protiv Bosne i Hercegovine", naglasila je Skalonjićeva.\nIznos koji je BiH platila po osnovu presuda Evropskog suda za ljudska prava doseže pet miliona KM. Međutim, po osnovu prijateljskih nagodbi i unilateralnih deklaracija, isplaćeno je oko 28 miliona KM.\n"Najveći broj aplikacija koje građani BiH podnose Evropskom sudu za ljudska prava odnosi se na dva problema za koja je i na domaćem nivou utvrđeno da predstavljaju sistemske probleme u našem pravnom sistemu. Naime, radi se o nerazumnoj dužini domaćih sudskih postupaka i neizvršenju domaćih sudskih presuda koje glase na novčana potraživanja, što povlači pitanje povrede prava na pravično suđenje iz člana 6. Evropske konvencije", napominje Skalonjićeva.\nBanjalučki advokat Darko Kremenović nije iznenađen razlozima zbog kojih bh. građani pravdu traže u Strazburu.\n"Sudski postupci u BiH dugo traju. Ima slučajeva gdje traju i pola ljudskog života. Svakako je preko određenog perioda previše ljudima da čekaju pravdu i zadovoljenje njihovih prava, tako da su takve tužbe pred Sudom u Strazburu u cijelosti osnovane", rekao je Kremenović, koji je i predsjednik Advokatske komore Banjaluka.\nInače, prema ranije objavljenim informacijama, građani Crne Gore, Srbije i BiH su među onima koji su se u 2018. godini najviše žalili Evropskom suda za ljudska prava u Strazburu.\nKada je riječ o Bosni i Hercegovini, broj tužbi je, sudeći po ranijim statistikama, u porastu.\nPodsjetimo, prije nekoliko godina, Evropskom sudu za ljudska prava u Strazburu na godišnjem nivou godišnje je podnošeno u prosjeku 500 tužbi protiv BiH.\nPosljednji izvještaj Evropskog suda za ljudska prava ukazuje da je ukupan broj novopodnesenih predmeta u 2018. godini pao za 32 odsto u odnosu na prethodnu godinu, sa 63.350 na 43.100.\nNajmanje tužbi u 2018. godini stiglo je iz Velike Britanije, Danske, Njemačke i Irske.


Visoka škola PEP - Visoka škola za poslovnu ekonomiju i preduzetništvo: VŠ PEP pokrovitelj međunarodnog studentskog debatnog turnira\nVŠ PEP pokrovitelj međunarodnog studentskog debatnog turnira\n03/24/2014 debata VSPEP student putovanja\nIz više od deset zemalja Evrope 32 tima od po dva člana takmičilo se od 21. do 23. marta na debatnom turniru "Aranđelovac open 2014", u organizaciji Visoke škole za poslovnu ekonomiju i preduzetništvo i Visoke tehnološke škole iz Aranđelovca. Domaćini su ugostili studente prestižnih svetskih obrazovnih institucija poput Kembridža, Londonske škole za ekonomiju, Erazmus univerziteta, Univerziteta u Atini, Centralnoevropskog univerziteta...\nNa turniru su učestvovali takmičari iz Engleske, Irske, Holandije, Švedske, Austrije, Grčke, Mađarske, Rumunije, Hrvatske, Slovenije, Poljske, Crne Gore, i Makedonije, kao i 12 timova iz naše zemlje. Pravo učešća imali su studenti do 30 godina starosti, osnovnih i master studija. Teme su bile iz različitih oblasti, od međunarodnih odnosa do ljudskih prava, a finalna je bila "Ovaj dom veruje u pravo građana da nose oružje".\nInteresantno je da debateri ne biraju poziciju koju će zastupati, već im se dodeljuje, a temu saznaju 15 minuta pre runde.\nU finale su se plasirali, pored ekipe Kembridža, aktuelnog šampiona Evrope, koja je osvojila prvo mesto, i dva tima iz Srbije i jedan iz Grčke. U kategoriji najbolji mladi tim trijumfovala je ekipa Visoke škole za poslovnu ekonomiju i preduzetništvo PEP, dok su za najbolje govornike proglašeni Ašiš Kumar i Li Jia Vei, studenti Kembridža.\n- Mogućnost brzog reagovanja na zadati problem i donošenje odluka, kao i oslobađanje straha od javnog nastupa samo su neke od stvari kojima vas debate uče, jer takmičari imaju kratko vreme da smisle argumente. Ovaj događaj pokazao je da je i van Beograda moguće organizovati kvalitetno takmičenje ovog tipa - rekao je koordinator turnira i student PEP-a Jovan Petronijević.\nTekst preuzet iz lista "Politika"


Vesti online / Vesti / Hronika / Nova hapšenja zbog malverzacija citostaticima\nNova hapšenja zbog malverzacija citostaticima\nU nastavku akcije "Kraba" pripadnici Službe za borbu protiv organizovanog kriminala (SBPOK) danas su lišili slobode produkt-menadžera farmaceutske kompanije "Astra" Anu Matović, izjavio je zamenik premijera i ministar unutrašnjih poslova Ivica Dačić.\nMatovićeva je osumnjičena da je izvršila krivično delo primanje mita pomaganjem, dodao je Dačić i napomenuo da joj je određeno policijsko zadržavanje od 48 sati.\nPripadnici SBPOK-a juče su uhapsili direktora Instituta za onkologiju i radiologiju Srbije Nenada Borojevića i još šest osoba zbog sumnje da su izvršili krivično delo primanja i davanja mita.\nOni bi sutra trebalo da budu privedeni na saslušanje pred istražnim sudijom Posebnog odeljenja Višeg suda u Beogradu (Specijalni sud) pošto im ističe 48 sati zadržavanja u policijskom pritvoru.\nOni se sumnjiče da su od marta 2007. do kraja prošle godine izvršili krivično delo zločinačkog udruživanja, i prilikom nabavke cistotoksičnih lekova za potrebe Instituta, zahtevali i dobijali novac od predstavnika farmaceutskih kuća, koje su lekove distribuirale kako bi favorizovli nabavku i potrošnju lekova tih kuća.\nOsim Borojevića u sredu su uhapšeni načelnik Odeljenja pedijatrije na Institutu za onkologiju i radiologiju Zoran Bekić, načelnica apoteke tog instituta Ivana Popović i zamenik direktora Instituta Zoran Tomašević.\nZbog sumnje da su podmićivali zaposlene u Institutu uhapšeni su i direktor preduzeća "Roš" iz Beograda Vojislav Ptrović, direktora Onkološkog sektora preduzeća "Farma svis" Andrej Soretić i menadžer preduzeć "Astra zeneka" iz Beograda Predrag Marinković.\nPolicija je ranije saopštila da sumnja da su Borojević, Bekić, Tomašević i Popović od marta 2007. do kraja 2009. primili novac u iznosu većem od 80 miliona dinara i 150.000 evra.\nPo prethodnom dogovoru sa predstavnicima favorizovanih farmaceutskih kompanija zaposleni u Institutu su uvodili su nove i proširivali postojeće indikacije za njihove citostatike, koji su nabavljeni preko Republičkog zavoda za zdravstveno osiguranje Srbije, a sumnja se da su na taj način uticali na povećan obim potrošnje citostatika favorizovanih kompanija, za šta su zahtevali i dobijali novac od predstavnika tih kompanija.


Postignut sporazum o uklanjanju kasetnih bombi do 2030.\nBeta 7. septembra 2016. 22:00\nSve preostale kasetne bombe treba da budu uništene do 2030. godine, saopšteno je danas u Ženevi gde je postignut medjunarodni sporazum o tom pitanju.\nZemlje članice Konvencije o zabrani kasetne municije, potpisane 2008. godine, danas su prvi put odredile rok za uništavanje te vrste oružje koje je ubilo ili osakatilo više od 500.000 ljudi u svetu u poslednjih 50 godina.\nPredsednik Konvencije Henk Kor van der Kvast pozdravio je odluku i dodao da bi rok do 2030. godine mogao da pomogne medjunarodnoj zajednici da uloži dodatne napore da se oslobodi kasetnih bombi, ali što je ranije moguće.\nU Ženevi je tokom tri dana bio sastanak zvaničnika 119 zemalja članica Konvencije tokom koje su države razmenile informacije o količini preostalih kastetnih bombi i primeni sporazuma.\nKonvencija, koja je 2010. godine stupila na snagu, zabranjuje upotrebu, transfer i skladištenje takvog oružja koje može da se baca iz aviona ili ispaljuje iz artiljerijskog orudja.\nSvaka kasetna bomba je posuda, kontejner iz kojeg se u širokoj zoni raseje nekoliko stotina malih bombi, od kojih svaka može i godinama da čeka aktiviranje kada može ubiti ili osakatiti čoveka.\nPošto takve bombe ne eksplodiraju čim dodirnu tlo, to oružje predstavlja dodatnu opasnost za zemlje pogodjene takvim oružjem i u kojima još postoje i minska polja.\nMale bombe iz kasetnih projektila su obojene, šarene, čime privlače decu kojoj eksplodiraju u lice kad ih podignu s tla.\nUkupno 417 osoba je prošle godine poginulo od kasetnih bombi, a gotovo polovina su bila deca.\nUčesnici skupa u Ženevi osudili su upotrebu kasetne municije u Siriji i Jemenu, koje nisu članice Konvencije.\nPo izveštaju stručnjaka Konvencije, u Siriji je prošle godine od te municije poginulo 250 ljudi, a u Jemenu više od 100.\nAmerički predsednik Barak Obama izjavio je u utorak da će dati 90 miliona dolara trogodišnje pomoći za čišćenje minskih polja i pomoć žrtvama takvih bombi korišćenih i tokom Vijetnamskog rata.


Ministar i ambasador su se saglasili da će se u narednom periodu intenzivirati saradnja u oblasti unutrašnjih poslova između dve države.\nMinistar Vulin je tim povodom istakao da Srbija vidi Kubu kao iskrenog prijatelјa i saveznika i zahvalio >> Pročitaj celu vest na sajtu SrbijaDanas.com << se na podršci koju Kuba pruža po pitanju očuvanja teritorijalnog integriteta i suvereniteta naše zemlјe i nepriznavanja lažne države Kosovo.\nTakođe, ministar Vulin je naglasio da i naša zemlјa podržava pravo Kube da samostalno donosi odluke i uređuje sopstvenu politiku bez mešanja drugih u njihova unutrašnja pitanja.\nMinistar se zahvalio ambasadoru i na podršci Kube po pitanju sprečavanja prijema privremenih institucija samouprave lažne države Kosovo u Interpol i naglasio da je ta podrška od velikog značaja za Ministarstvo unutrašnjih poslova Srbije.\nMinistar i ambasador su se saglasili da će se u narednom periodu intenzivirati saradnja u oblasti unutrašnjih poslova između dve države, kako na operativnom tako i na strateškom nivou.\nAmbasador Trista del Todo se zahvalio ministru lično, kao i pripadnicima Ministarstva unutrašnjih poslova koji rade na obezbeđenju njihovog diplomatsko-konzularnog predstavništva u Srbiji, na visokom stepenu profesionalizma tokom svog rada.


Republika / Korona seje smrt: Zaraženi muškarac iz Leposavića umro u KC Niš\n15:23Još 48 novozaraženih koronavirusom u Srbiji! Jedna osoba preminula, 15 na respiratorima 15:14Legendarni Raul se vraća na mesto uspeha! 15:12Carinici su sumnjali ali su bili nemoćni: A onda je nastupila Hera i otkrila bunker 15:11Ana David u šoku: Prošle godine je pljuvala Koraćevu gdegod je stigla, a sada je joj je poslala najsrdačniju rođendansku čestitku! 15:01Radulović: N1 je ispostava CNN za Balkan 14:56Kakav gest: Adria tour donirao 50.000 evra TSS 14:55Domaća sredstva koja efikasno otklanjaju buđ: Oslobodite se plesni jer ona može da naškodi zdravlju 14:42Još jedan stranac na izlaznim vratima Zvezde, želi ga Evroligaš! 14:40Trebalo je to da bude samo rutinska kontrola, a onda su policajci otvorili gepek: Odmah su vozaču stavljene lisice 14:28Srednja škola biće obavezna\nčetvrtak, 2. 4. 2020.| 07:35\nSrbija Virus Epidemija Pandemija Korona Koronavirus Klinički centar Niš Leposavić Kosovo i Metohija\n"U epidemiji koronavirusa pokazalo se da Srbija ima ozbiljan zdravstveni sisatem", kaže ministar...


Počela dvomjesečna kampanja za poboljšanje sigurnosti drumskog saobraćaja – Radio Feral\nFederalno ministarstvo unutrašnjih poslova od danas će provoditi dvomjesečnu kampanju za poboljšanje sigurnosti drumskog saobraćaja pod nazivom “Pazi kakav trag ostavljaš”.\nKampanja predstavlja jednu od aktivnosti Ekspertnog tima u okviru provođenja mjera iz Akcionog plana za provođenje mjera iz dokumenta Polazne osnove strategije sigurnosti drumskog saobraćaja 2008.-2013. Cilj je ukazati na najčešće uzroke saobraćajnih nesreća, jer brza vožnja, vožnja pod utjecajem alkohola ili droga te posebno izražena upotreba mobilnih telefona tokom vožnje i dalje uzimaju veliki broj života.\nProvođenjem ove kampanje nastoje se dodatno ojačati napori Ekspertnog tima Ministarstva u spašavanju života u saobraćaju.\nPredsjednik Ekspertnog tima Kemal Ademović je istakao kako je u proteklom periodu realizacijom akcionog plana i strategije za poboljšanje sigurnosti u saobraćaju smanjen broj saobraćajnih nesreća i stradalih za pet posto na godišnjem nivou, te je izrazio nadu kako će i ovom kampanjom biti ostvaren cilj da se taj broj dodatno smanji.\nSavjetnik federalnog ministra policije Enes Bezdrob poželio je sretnu kampanju te istakao potrebu da se utječe na svijest vozača o opasnostima koje nosi neodgovorno ponašanje u saobraćaju. Član Ekspertnog tima Željko Klisara naglasio je kako se u Kantonu Sarajevo u prvih devet mjeseci ove godine dogodilo 8.700 saobraćajnih nesreća, ali je broj poginulih osoba u njima znatno manji (13) u odnosu na isti period prošle godine (24).\nU okviru kampanje su predviđeni bilboardi, TV i radijski spotovi, promo materijali te 16 promotivnih događaja, a Ministarstvo će je provoditi u saradnji sa agencijom Boram.\n← Počela isplata penzija za oktobar\nI u novembru će biti sunčanih dana\n05/01/2018 Mirsad Zulic 0


Zbog zloupotrebe položaja uhapšen inspektor SIPA-e\nIz Tužilaštva ističu da je u akciji lišen slobode Darko Marčetić, rođen 1974. godine u Prijedoru, uposlen kao inspektor SIPA-e u Banjaluci\nDejan Maksimovic | 07.12.2018\nSARAJEVO (AA) - Tužilaštvo BiH i Državna agencija za istrage i zaštitu (SIPA), proveli su akciju hapšenja i pretresa, u okviru aktivnosti na procesuiranju osumnjičenih za zlouporabu položaja i koruptivne aktivnosti, prenosi Anadolu Agency (AA).\nIz Tužilaštva ističu da je u akciji lišen slobode Darko Marčetić, rođen 1974. godine u Prijedoru, uposlen kao inspektor SIPA-e u Banjaluci.\nDodaje se da je Marčetić osumnjičen da je djelujući u dogovoru sa osobama koje su izvršile ilegalan uvoz sportskih medikamenata i određene količine opojne droge marihuana, zloupotrebio svoj službeni položaj i od osumnjičenih iznuđivao novac, kako bi nezakonito posredovao u njihovoj zaštiti od kaznenog procesuiranja.\nTokom istrage, utvrđeno je da je osumnjičeni zloupotrebio mogućnost pristupa policijskim i drugim evidencijama, kako bi uzimao podatke koje je koristio prilikom iznude novca od osumnjičenih. Nakon hapšenja izvršeni su pretresi objekata i prostorija koje koristi osumnjičeni.\nMarčetić će biti predat postupajućem tužiocu Posebnog odjela za organizovani kriminal, privredni kriminal i korupciju, koji će ispitati osumnjičenog i nakon toga odučiti o daljim aktivnostima u predmetu, zaključuju iz Tužilaštva.\nDarko Marčetić korupcija SIPA Tužilaštvo BiH zloupotreba položaja\nNogometni savez FBiH: Podržavamo sve aktivnosti državnih organa na provedbi zakona\nSIPA: U akciji "Var" slobode lišeno 12 osoba\nSIPA akciju ”Var” provodi na području Šamca, Orašja i Novog Travnika\nBiH: Optuženi za krijumčarenje migranata priznao krivicu\nTužilaštvo BiH: Rumunski državljani priznali krivicu za krijumčarenje ljudi


"ZAŠTITIĆEMO UČENIKE U SREBRENICI" Ministarstvo prosvjete osudilo manipulaciju djecom | Srpskainfo\nPozvali su nadležne organe da preduzmu sve potrebne mjere kako bi se što prije utvrdila odgovornost osoba koje su u komentarima na društvenim mrežama i putem pojedinih medija prijetile učenicima srpske nacionalnosti.\nPodsjećamo da je prije dva dana održan sastanak predstavnika Ministarstva prosvjete i kulture sa načelnikom opštine i predsjednikom Skupštine opštine Srebrenica, direktorom Prve osnovne škole i predsjednikom Savjeta roditelja, na kome je usaglašeno niz mjera koje treba da doprinesu stvaranju sigurnog okruženja, boljoj komunikaciji i međusobnom razumijevanju u ovoj lokalnoj zajednici – navode iz Ministarstva.\nZaključeno je da će Ministarstvo prosvjete i kulture zajedno sa lokalnom zajednicom i Prvom osnovnom školom učiniti sve da zaštiti svakog učenika od bilo kakvog oblika diskriminacije.\nU saopštenju ministarstva navodi se da je na zahtjev srpskih roditelja, usaglašeno je da se u Savjet roditelja biraju iz svakog razreda po jedan roditelj iz reda Srba i jedan roditelj iz reda Bošnjaka.\n– Nije udovoljeno naknadnom zahtjevu bošnjačkih roditelja da se uvede nacionalna grupa predmeta u centralnoj školi od prvog do petog razreda, jer to nije u skladu sa Zakonom o osnovnom vaspitanju i obrazovanju. Nije udovoljeno ni zahtjevu da se uklone iz hola Prve osnovne škole umjetničke slike sa likom Petra Petrovića Njegoša i Vuka Karadžića, jer je riječ o istorijskim ličnostima koje se izučavaju u nastavi, a ne o uvredljivom sadržaju – navode iz Ministarstva.\nNa sastanku je istaknuto, dodaju, da se Školski odbor bira i odlučuje u skladu sa Pravilnikom o radu i postupku izbora i razrješenja članova školskog odbora i da ga čine četiri predstavnika Srba i tri predstavnika Bošnjaka. Usaglašeno je da, pored školske slave koja se obilježava 27. januara, Prva osnovna škola ubuduće obilježava i Dan škole, kao što to čini veliki broj škola u Srpskoj.\n– Osuđujući svaki vid medijske i političke manipulacije koja ugrožava bezbjednost učenika, Ministarstvo prosvjete i kulture poziva rukovodstvo opštine Srebrenica, Prvu osnovnu školu, kao i sve građane ove opštine da zajedno rade na stvaranju boljih uslova za obrazovanje i zdravo odrastanje sve djece u Srebrenici – zaključuje se u saopštenju Ministarstva.\nDruštvo Ministarstvo prosvjete i kulture RSSrebrenicaučenici


Srbija nudi svetu "aleksandra", "munju", "stršljena": Tehnološki prodor moćnog oružja (FOTO/VIDEO) | Najnovije vesti - Srbija danas\n18.02.2019. • 16:00 Srbija Danas/RTS\nUz klasične proizvode srpske namenske industrije, na Međunarodnom sajmu naoružanja "IDEX 2019" akcenat je stavljen na veliki tehnološki prodor u oblasti složenih borbenih sistema: "nora", "miloš", "lazar 3" u dve varijante, sistem "lazar" sa raketom "ralas" dometa devet kilometara.\nU "Jugoimportu" očekuju da će nova varijanta "nore", sistem "aleksandar", izazvati veliko interesovanje.\nMeđu više od 1.300 izlagača iz preko 60 zemalja, na Međunarodnom sajmu naoružanja "IDEX 2019" u Abu Dabiju, "Jugoimport SDPR" nastupa kao integrator srpske odbrambene industrije, prikazujući sva nova i klasična dostignuća srpske odbrambene industrije na jednom mestu.\nPomoćnik direktora Aleksandar Lijaković kaže da je reč o tradiciji koja se praktikuje već godinama. Ističe da smo ove godine "rame uz rame sa vodećim svetskim proizvođačima kada je reč o poziciji u okviru sajamskog prostora i količini eksponata".\nOno što ovogodišnji asortiman izložen na štandu naše odbrambene industrije izdvaja od prethodnih nastupa je što je uz klasične proizvode naše namenske industrije akcenat stavljen na veliki tehnološki prodor u oblasti složenih borbenih sistema.\n- Reč je o programu "Jugoimport SDPR" među kojima su "nora", "miloš" i "lazar 3" u dve varijante, a imamo i novog člana familije "lazar" – sistem "lazar" sa raketom "ralas" dometa devet kilometara, gde smo eksploatisali razvoj sistema "alas", koji ima domet od 25 kilometara - naveo je Lijaković.\nVeliki tehnološki proboj ostvaren je, prema njegovim rečima, i u vođenim raketama, među kojima je "munja", kao i nekoliko novih GPS vođenih bombi, što nas svrstava u grupu najviših tehnoloških zemlja u svetu u domenu namenske industrije, budući da radimo nešto što je do sada bilo rezervisano samo za velike sile.\nLijaković je izrazio očekivanje da će oklopna vozila "miloš" i "lazar" u osnovnom obliku i ove godine izazvati veliko interesovanje na sajmu, kao i sistem "nora", koji je naš najprodavaniji složeni borbeni sistem kao i njegova nova varijanta "aleksandar".\n"Imamo i nove raketne sisteme velikog dometa i nevođene i vođene rakete, što je nešto u šta ulažemo sada za budućnost, kako bismo mogli da budemo jaka odbrambena industrija u svetu. Tu je oružje pešadije, municija minobacačka i streljačka, municija srednjeg kalibra, koji su do sada bili naši glavni proizvodi u smislu količine izvoza", naglasio je Lijaković, dodajući da je na prethodnom sajmu predstavljena i letelica "stršljen".\nReč je, kako je pojasnio, o bespilotnoj letelici helikoterskog tipa naoružanoj bombama, a tu je, dodao je, i nova letelica, koja ima četiri rotora i peti rotor za horizontalni let.\nSaradnja sa Emiratima\nGovoreći o budućim izvoznim projektima, Lijaković je rekao da "Jugoimport SDPR" posmatra Ujedinjene Arapske Emirate kao jednog od najznačajnijih partnera, a trenutno je u toku nekoliko projekata koji su u različitim fazama realizacije.\nVojska UAE, koja se oprema najnaprednijim i najsofisticiranijim sistemima naoružanja, veliko interesovanje je pokazala za besposadnu naoružanu platformu "mali miloš", koja je uspešno ispitana u teškim terenskim uslovima u Emiratima.\nOvaj sistem je, inače, razvio VTI, a proizvodi ga "Prva petoletka", koja je među predstavnicima srpske odbrambene industrije koji su zajednički nastupili na ovogodišnjem sajmu IDEX.\nDirektorka "Prve petoletke" – namenske Anđelka Atanasković rekla je da očekuje veliko interesovanje za proizvode koje imamo da predstavimo, a imajući u vidu da je i na prethodnom sajmu u Abu Dabiju štand bio veoma posećen.\n- Naš proizvodni program čine minobacači, ručni bacači različitih vrsta i mi već imamo ugovore sa Ujedinjenim Arapskim Emiratima, koji će obeležiti ovu i narednu godinu, a ovde očekujem i još neke povoljnije i bolje ugovore. Poslednji ugovor nam je bio u vrednosti od 15 miliona dolara, a svaki naredni ugovor zavisi od količine proizvoda koji se ugovore - izjavila je direktorka trsteničke "Prve petoletke".\nOsvrnuvši se na interesovanje koje su tokom sajma pokazali posetioci obilazeći štand srpske odbrambene industrije, ona je istakla da su svi izloženi proizvodi ovde naišli na interesovanje, dodajući da iskustvo sa prethodnih sajmova potvrđuje da se očekuje značajniji broj poseta zainteresovanih kupaca.\nKalibar topa je 155 milimetara, a upravljanje vatrom je automatizovano.\nPosadu čine komandir, nišandžija, vozač i dva poslužioca.\nRalas – verzija vozila "lazar", opremljena sistemom vođenih raketa "ralas", koje su namenjene protivtenkovskoj borbi i razbijanju bunkera i brodova.\nStranci zainteresovani za "ralas", bespilotne letelice...\nIstakao je da su strani kupci pokazali interesovanje za raketni sistem "ralas", zatim naše bespilotne letelice, naš bespilotni helikopter i već tradicionalno dobro poznate proizvode – "nora B52" kalibra 155 mm, razne vrste municije, pa i pametne municije koju sada prvi put predstavljamo.\n- Odbrambena industrija Srbije je u 2018. ostvarila zaradu i izvoz uvećanu za 13,9 procenata u odnosu na prethodnu godinu i nastaviće da se razvija baš kao što će i država nastaviti da ulaže u nju - izjavio je ministar odbrane.\nNaoružanje Jugoimport SDPR Yugoimport SDPR IDEX 2019 Abu Dabi sajam oružje Ujedinjeni Arapski Emirati namenska industrija Naoružanje Srpsko oružje NORA-B52 Aleksandar Vulin ministarstvo odbrane Miloš oklopno vozilo haubica stršljen bespilotna letelica Spyder raketa Spyder BOV Lazar Ralas Lazar 3 Mini Aleks dron


Vesti online / Svet / / Svetosavska akademija u Vićenci: Stihovi pred oltarom\nR. R. R. A\nR. R. Ristić\nUčenici recitovali u crkvi\nDeca su recitovala "Sveti Sava ćirilicom piše", "Pravoslavlje voli ćirilicu" i pevali "Ko udara tako pozno" i "Sveta Anastasija".\nPosle završetka akademije svi zajedno su otišli na svetosavski ručak u Trisino, nedaleko od Vićence da nastave druženje i proslave đačku slavu. Sveštenik Dalibor Đukić pozdravio je sve prisutne i poželeo srećan rad srpskoj dopunskoj školi, đacima i učiteljicama Ivani Marjanović i Jeleni Jovanović, da i ubuduće proslavljaju Svetog Savu, jer je to najbolji primer kako se neguju koreni i poreklo.\nNa ručku su bili članovi KUD-a Vidovdan, Vladiša Buzejić, Đorđe Milanović, Velimir Milosević i članovi drugih udruženja koji su svojim prisustvom dali podršku inicijativi da obeležavanje Svetog Save postane tradicija.\nVredne članice Vidovdana, Vesna Buzejić i Svetlana Stanojlović, spremile su torte za sve goste na ručku.\nEVROPA Školska slava u Kopenhagenu: Vredno uče ćirilicu\nAUSTRIJA Savindan proslavljen u Beču: Recitovala deca bivših učenika\nEVROPA Smotra srpskog folklora u Italiji: Sanjaju nastup u Beogradu\nNEMAČKA Uz klasike i "Jovano, Jovanke"


U nastavku otkrivanja SMS prevara u igrama na sreću uhapšene četiri osobe U nastavku otkrivanja SMS prevara u igrama na sreću uhapšene četiri osobe – Personal magazin\nMinistarstvo unutrašnjih poslova Vlade Republike Srbije saopštilo je da su u nastavku akcije otkrivanja sms prevara u igrama na sreću policijski službenici MUP-a Srbije u saradnji sa Tužilaštvom za organizovani kriminal uhapsili četiri osobe.\nU saopštenju se navodi da su uhapšeni Miloš Mirić i Vladimir Sladić iz Beograda, kao i Boško Ivošević iz Inđije i Robert Balaž iz Novog Sada.\nOsumnjičeni su od oktobra 2009. do početka marta ove godine, delujući kao organizovana kriminalna grupa koju je oformio Predrag Bećirić iz Beograda sa utvrđenim ulogama i zadacima, izvršili krivična dela udruživanje radi vršenja krivičnih dela i prevara u nameri pribavljanja protivpravne imovinske koristi u iznosu od nekoliko stotina miliona dinara u saizvršilaštvu.\nOd osumnjičenih je zasad privremeno oduzeto pet stanova, 88 putničkih vozila, 112.875 evra, 400 dolara, 1.771.500 dinara, 312 mobilnih telefona, 50 računara, 17 eksternih hard diskova, 578 SIM kartica, 367 uložaka za SIM kartice, kao i štedne knjižice, platne kartice, ugovori o kupovini nekretnina, ugovori o kupovini i prodaji putničkih vozila i drugo.\nPolicijski službenici nastavljaju rad na ovom slučaju u cilju identifikovanja svih lažnih dobitnika, kao i članova ove kriminalne grupe i njihove uloge u njoj, dodaje se u saopštenju.\nU nastavku otkrivanja SMS prevara u igrama na sreću uhapšene četiri osobe was last modified: April 29th, 2010 by Redakcija\nigre na srećuMUP SrbijeSIM karticeSMS prevara


Danas je 21 Feb 2020, 13:40\n[ 206 Posta ] Idi na stranicu Prethodni 1, 2, 3, 4, 5, 6 ... 21 Sledeća\nPoslato: 12 Dec 2012, 16:10\nMIŠKOVIĆU DOJAVLJENO DA ĆE BITI UHAPŠEN?\nMarko pošao "na skijanje" odmah po upozorenju iz vrha vlasti\nKako saznaje Trojka, Miroslav Mišković je iz vrha vlasti dobio upozorenje da će on i njegov sin biti uhapšeni, zbog čega je Marko Mišković pre nekoliko dana pokušao da pobegne iz zemlje.\nHapšenje Miškovića planirano je još pre nekoliko dana, ali je odlagano zbog saslušajna Đuraškovića i prikupljanja dodatnih dokaza u vezi istrage.\nNavodno je Milo Đurašković na saslušanju u policiji izneo dovoljno dokaza da se odredi zadržavanje za obojicu, nezvanično saznajemo u MUP-u Srbije. Naime, Đurašković je ponudio da u zamenu za svoju slobodu sarađuje sa tužilaštvom i da ispriča sve o poslovima koje je imao sa političarima iz bivše, ali i sadašnje vlastI Podsećamo da je Đurašković nakon saslušanja u Palati Srbije pre dva dana rekao da on nije "svedok saradnik" u ovoj istrazi, ali i da je proveo pet sati na ispitivanju jer je imao puno toga da kaže.\nPolicija je jutros oko 9 časova uhapsila Miroslava Miškovića i njegovog sina Marka, ali i još osam osoba među kojima je i Milo Đurašković. Njima je tada uručeno rešenje o zadržavanju u pritvoru od 48 sati.\nPrilikom hapšenja Mišković je zapretio potpredsedniku Vlade Aleksandru Vučiću, rekavši da neće dočekati večerašnju emisju na RTS-u, i da će do kraja dana izaći iz zatvora. Nakon ovih pretnji nivo bezbednosti Vučića je podignut na najviši nivo.\nAdvokatska kancelarija vlasnika Delta Holdinga Miroslava Miškovića izdala je saopštenje u kome se navodi da su mediji netačno preneli navodnu pretnju , nakon što je jutros priveden u policiju, a koja je navodno bila izrečena na račun potpredsednika Vlade Srbije, prenosi Tanjug.\n- Istina je da je Miroslav Mišković rekao da "Aleksandar Vučić ne može večeras da izađe na RTS ako me prethodno ne uhapsi", što je, kako se navodi u saopštenju, konstatacija o atmosferi stvorenoj u javnosti "bez elemenata bilo kakve pretnje, a posebno bez ugrožavanja bezbednosti potpredsednika Vlade" - saopštila je advokatska kancelarija Janković, Popović, Mitić.\nAdvokatski tim podseća da je vlasnik Delta Holdinga jutros prinudno priveden u policiju, bez uručivanja prethodnog poziva.\n- G. Mišković je kao i prethodno u potpunosti sarađivao s državnim organima, što će činiti i ubuduće. Posebno naglašavamo da u odvođenu u policiju nije bilo elemenata pružanja otpora niti pretnji policajcima i drugim državnim organima i funkcionerima - navodi se u saopštenju Miškovićevih advokata.\nPoslato: 12 Dec 2012, 17:26\nŠTA SVE POSEDUJE MM: Kako izgleda Miškovićevo carstvo\nKompanija Delta osnovana je 1991. s petoro zaposlenih, da bi 2010. došla do 24.000 radnika. Prošle godine ostvarila je prihod od prodaje od 1,42 milijarde evra\nU holdingu Delta Miroslava Miškovića zaposleno je trenutno 7.200 ljudi, zvanično raspoređenih u pet kompanija, ali je konačan broj firmi pod “njegovom kapom”, teško utvrditi, pogotovo ako se u obzir uzmu of šor kompanije, kao i one u vlasništvu njegove porodice.\nKompanija Delta osnovana je 1991. godine sa petoro zaposlenih, da bi 2010. došla do 24.000 radnika, a posle prodaje Delta Maksija, taj broj je smanjen na sadašnji broj zaposlenih.\nMišković je marta 2011. prodao lanac prodavnica Delta Maxi belgijskoj kompaniji “Delez grupa”, za 932,5 miliona evra, a kompanija je formalno preuzeta jula te godine.\nDelta Holding trenutno formalno čine Delta Agrar Grupa, Delta Real Estate Grupa, Delta Distribucija, Delta Sport i Delta Generali Osiguranje.\nDelta Agrar grupu čine Delta Agrar i Delta Food Processing, u okviru Delta Real Estate grupe posluju Delta Real Estate, šoping-molovi, hoteli i poslovni prostor, Delta distribuciju čine Delta DMD, Delta Automoto i Delta Motors, Delta sport se sastoji od Sporta, Mode i HoReCe, a Delta Generali pokriva Osiguranje, Reosiguranje i Penzioni fond.\nPored toga, u okviru holdinga posluje i Delta M grupa, a čine je Delta broker i Delta Investments. Upravo firma Delta broker spominje se u krivičnoj prijavi protiv Miškovića, a dosadašnja istraga vezana je za poslovanje preduzeća za puteve.\nPotpredsednik vlade Aleksandar Vučić rekao je danas da je Mišković uhapšen u okviru istrage “Nibens grupe“, a da tek slede istrage o “Delrealu” i “C marketu”.\nU 2011. godini holding je ostvario prihod od prodaje od 1,42 milijarde evra (uključujući rezultate Delta Maxi Grupe do prodaje, jula 2011. godine). Planirani prihod od prodaje za 2012. godinu je 850 miliona evra.\nPoslato: 12 Dec 2012, 17:41\nVučić: Tek početak istrage protiv Miškovića\nPotpredsednik vlade Aleksandar Vučić rekao je da je Mišković uhapšen u okviru istrage "Nibens grupe", a da tek slede istrage o "Delrealu" i "C marketu".\nVučić je potvrdio da mu je iz policije preneto o pretnjama koje mu je prilikom privođenja uputio vlasnik kompanije Delta Miroslav Mišković, ali da ne razmišlja o povećanju bezbednosti.\n"Iz policije su mi preneli šta je gospodin Mišković jutros valjda u besu govorio", rekao je Vučić novinarima na pitanje da li mu je zbog toga pojačano obezbeđenje.\n"O tome ne razmišljam. Teško trpim i ovo obezbeđenje, tako da me to previše ne zanima. Mnogo mi je važnije da u Srbiji ne postoje zaštićeni i nedodirljivi i da je država jača od svakog od nas", rekao je Vučić.\nNa pitanje da li očekuje probleme u koaliciji zato što je Mišković, kako se navodi u medijima, finansijer brojnih političkih stranaka, Vučić je rekao da ne očekuje.\nOn je dodao da je dobijao pretnje i da su na njega vršili pritisak sa različitih strana koje nemaju direktne veze sa koalicionim partnerima, već sa "sa moćnim ljudima iz političko-ekonomskom životu Srbije".\n"Ne očekujem probleme u koaliciji. Ako ih bude imam poruku za ljude u Srbiji ko god hoće izbore, jer znam da ima mnogo više zaštitnika lika i dela Miškovića i mnogih drugih i da će se to tek pokazati. Znam kakvu sam presudu sebi potpisao time što nisam sprečavao tužioce i policiju da rade svoj posao. Bez obzira da li će egzekucija biti za godinu, pet ili deset, svejedno je", rekao je Vučić. Vicepremijer je istakao da je država morala jednom da pokaže da ne mogu "pojedini ljudi i tajkuni da hapse one koji im smetaju u poslu, da rade sve što hoće, a da pritom izvršavaju krivčna dela".\n"Ovde je u pitanju izvršenje krivičnih dela, a za to se u svakoj civilizovanoj zemlji, pa i u Srbiji, odgovara", izjavio je Vučić.\nPotpredsednik vlade potvrdio je da se Mišković, kojem je jutros određeno policijsko zadržavanje, sumnjiči se u slučaju "Nibens grupa", zbog malverazcija u privatiaciji putarskih preduzeća.\n"Tužioci će reći svoje, ja za sada mogu samo da kažem da je taj predmet jedan od onih 24 koje je radila radna grupa. Nema tu nikakvih tajni, u nekoliko tih predmeta se govorilo i o slučajevima u koje je upleten Miroslav Mišković. Koliko znam trenutno je aktuelna 'Nibens grupa', ali se rade i ostali predmeti poput Delreala i C marketa", izjavio je Vučić novinarima u Vladi Srbije.\nVučić je ocenio da tužiocima neće biti težak posao pošto su, kada je reč o Nibens grupi "stvari prilično jasne i čiste".\nUpitan da li je tužilaštvo do Miroslava Miškovića došlo preko njegovog sina Marka i ko je dostavio papir o transakciji između Marka Miškovića i Duška Šarića, Vučić je odgovorio da su ti slučajevi povezani, ali nije hteo da komentariše istragu.\n"Ne bih govorio o stvarima ko je i na koji način davao određene papire. Ali imam pitanje da mi neko objasni zašto, na koji način i iz kojih su sve firmi dolazile pare na određene kompanije na Holandskim antilima i kako to da na Panami postoje isti osnivači i advokati firmi", rekao je Vučić.\nOn je istakao da su otvoreni veliki i teški predmeti, da će istraga biti nastavljena, ali i da očekuje još teže i žešće napade.\nVučić je uputio molbu i onima, za koje je rekao da su danima govorili da aktuelna vlast istražuje Miskovića kako bi to kasnije od njega naplatila, da se izvine onima koji su vodili istragu "pošto nije sve baš onako kako su neki projektovali".\nOvim povodom oglasio se i premijer Ivica Dačić koji je na sednici Odbora za odbranu i unutrašnje poslove rekao da niko ne može nikome da preti, a ko to čini mora biti svestan posledica svojih reči.\nRazgovarao sam sa ljudima iz policije i Vučićem na ovu temu, rekao je Dačić i poručio da nema razloga za bilo kakav strah.\n(Tanjug/Foto: Nemanja Jovanović, Tanjug)\nPoslato: 12 Dec 2012, 18:22\nFOTOGALERIJA: Pogledajte privođenje Miškovića\nMiškovići, Đurašković i još sedmorica osumnjičenih su iz MUP prebačeni u zgradu Specijalnog suda u Ustaničkoj\nBEOGRAD - Vlasnik Delta holdinga Miroslav Mišković, njegov sin Marko Mišković, suvlasnik Nibens grupe Milo Đurašković i još sedmorica osumnjičenih jutros su privedeni u Upravu kriminalističke policije čije je sedište u Palati Srbija u Novom Beogradu.\nNjima je uručeno rešenje o zadržavanju do 48 sati. Svi privedeni su oko pola 11 pre podne prebačeni u zgradu Specijalnog suda u Ustaničkoj, a oko podneva počelo je i njihovo saslušanje.\nPoslato: 12 Dec 2012, 18:24\nMILJKO ŽIVOJINOVIĆ TVRDI\nMišković imao korist od suđenja stečajnoj mafiji\nPominje se i da su optuženi naneli štetu od 50 miliona evra, a tokom sudskog procesa je nesporno utvrđeno da ne postoji šteta od 50 miliona evra, rekao je Živojinović\nBEOGRAD - Optuženi u aferi "stečajna mafija" Miljko Živojinović izjavio je danas da je korist od tog procesa očigledno imao vlasnik Delte Miroslav Mišković, koji je C market kupio za 29 miliona evra, iako je procenjen na 325 miliona, a četiri godine kasnije ga kao lanac Maksi prodao za milijardu evra.\n"Nemam nikakav materijalni dokaz da je to uradio Mišković, ali politička klima 2006. godine, kada je postupak pokrenut, njegova bliskost sa političarima i prodaja C marketa posle četiri godine za milijardu govori o tome da je više nego jasno", rekao je Živojinović na konferenciji za novinare u Pres centru UNS-a putem video veze sa Parizom, gde živi poslednjih šest godina. Živojinović je naveo da materijali koje je pregledao govore da je "motiv više nego jasan", i dodao da o tome najbolje govori i ponašanje sudija, tužilaca i policije i upitao da li oni rade za državu ili za nečije privatne interese.\n"Pokušali su da okrive neke ljude i kažu "evo, oni su opljačkali C market"... Više je nego jasno da su ljudi koji su tada postavljeni na mesta u sudovima i dalje na tim mestima i niko ih nije pomerio", rekao je Živojinović. Živojinović je istakao da on kao stečajni upravnik Rada nije naneo štetu tom preduzeću i da za to postoje dokazi, i istakao da je sve odluke donosio na osnovu odluka poverilaca.\n"Pominje se i da su optuženi naneli štetu od 50 miliona evra, a tokom sudskog procesa je nesporno utvrđeno da ne postoji šteta od 50 miliona evra", rekao je Živojinović. Živojinović je naveo da je spreman da se vrati u Srbiju i svedoči, ali da neće da ide u zatvor šest godina posle početka postupka. "Presuda je naručena i o tome govori i ponašanje sudije Specijalnog suda Dušana Vojnovića, kome ističe mandat krajem godine i hoće da presudi po cenu života i to bez iznošenja dokaza odbrane. Mi smo optuženi nevini i na pravdi Boga", rekao je Živojinović. Advokat Marko Kljajević rekao je da je reč o fabrikovanom krivičnom postupku čiji je cilj da se prikriju stvarni izvršioci krivičnih dela, a da su u centru tog falsifikovanja pravde političke stranke koje su bile na vlasti 2006. godine.\n"U Dnevniku RTS-a su vodili rat protiv optuženih kao što su u Dnevniku vodili rat u Bosni. Koreni takvog postupka su u sovjetskim postupcima 30-tih godina prošlog veka. Sudija Dušan Vojnović je predstavnik razbojničkog pravosuđa. Sve sam u životu video i doživeo, ali sam zažalio što sam ikada kročio na Pravni fakultet", rekao je Kljajević. Advokat Marko Kljajević zastupa svog brata Gorana Kljajevića, optuženog bivšeg predsednika Trgovinskog suda u Beogradu. Advokat Miroslav Todorović rekao je da je Goranu Kljajeviću na suđenju pozlilo i da je pao na pod u sudnici, a da ga je sudija Vojnović kaznio sa 150.000 dinara zbog navodnog nepoštovanja suda.\n"Kaznio je čoveka koji leži u ropcu i nije ga ni pogledao. Kljajević je mogao da završi na Novom groblju a da sud ne prihvati odgovornost za to", rekao je Todorović. Todorović je naveo da je Specijalni sud zapravo sud za privilegovane sudije, koje dobijaju dvostruke ili trostruke plate i da jedan sudija Specijalnog suda državu košta i više od 10.000 evra. "Njima je u interesu da postupak traje sedam godina, jer sudija ima platu od 4.000 evra i obezbeđenje", rekao je Todorović.\nTodorović je suđenje "stečajnoj mafiji" uporedio sa suđenjem komandantu Jugoslovenske vojske u otadžbini Dragoljubu Mihailoviću, jer je "presuda unapred doneta". U procesu protiv "stečajne mafije" optuženo je 33 ljudi, koji se terete za zloupotrebe u stečajnim postupcima u vrednosti od 50 miliona evra, počinjene od 2003. godine do 2006. godine. Kao organizatori grupe optuženi su bivši predsednik Trgovinskog suda u Beogradu Goran Kljajević, bivši direktor C marketa Slobodan Radulović, koji je u bekstvu, suvlasnik firme Ekoprodukt Milinko Brašnjović, čiji se brat Miko Brašnjović ubio u zatvoru, biznismen Sekula Pjevčević, bivša direktorka Poštanske štedionice Jelica Živković i stečajni upravnik Rada Miljko Živojinović.\nPoslato: 12 Dec 2012, 18:31\nHrvatski mediji: Pad srpskih tajkuna\n"Zbog milionskih malverzacija uhapšeni tajkun Miroslav Mišković i sin Marko", "U Srbiji priveden tajkun Mišković, njegov sin i još osam osoba...biće zadržani u pritvoru", samo su neki od naslova\nZAGREB, SARAJEVO, PODGORICA - Vest o privođenju vlasnika "Delta holdinga" Miroslava Miškovića i njegovog sina Marka, dvojice od desetorice osumnjičenih za mahinacije prilikom privatizacije putarskih preduzeća koje su jutros priveli pripadnici Uprave kriminalističke policije, zauzela je udarno mesto u regionalnim medijima.\n"Zbog milionskih malverzacija uhapšeni tajkun Miroslav Mišković i sin Marko", "U Srbiji priveden tajkun Mišković, njegov sin i još osam osoba...biće zadržani u pritvoru", top vesti su "on-line" izdanja hrvatskih dvevnika "Jutarnji list", "Slobodna Dalmacija", portala index.hr...\nVest "skinutu" sa srpskih medija, hrvatski predstavnici "sedme sile" upotpunjavaju navodima iz životne i profesionalne biografije Miškovića, pre svega oca, informacijama o saslušanjima proteklih dana, podacima kojim raspolažu o "Nibens grupi"...\nSenzaciji dana u Srbiji pažnju poklanjaju i sarajevsko "Oslobođenje", Radio-televizija Republike Srpske, podgoričke "Vijesti", makedoska agencija MIA... i svi se bave "osumnjičenima za mahinacije koje se 'mere' milionima evra", njihovom povezanošću, biografijama...\nZajednički imenitelj u vestima iz svih bivših jugoslovenskih republika je i pretnja prvom potpredsedniku Vlade Srbije Aleksandru Vučiću, koju je uputio Miroslav Mišković nakon privođenja rekavši pred policijom da Vučić neće dočekati večerašnju emisiju na RTS-u.\nPoslato: 12 Dec 2012, 20:42\nForcan: Mišković nije očekivao privođenje\nPoslato: 12 Dec 2012, 20:44\nKako je nastala miškovićeva imperija\nPoslato: 12 Dec 2012, 20:45\nAdvokati: Mišković nije pretio\nPoslato: 12 Dec 2012, 20:48\nKo je Miroslav Mišković?


Ostali sportovi - Streljaštvo: Internacionalno prvenstvo Beograda – Trofej Beograda\nNapisano u kategoriji Ostali sportovi, 14 decembra, 2021\nProteklog vikenda je u hali Belekspocentar na Novom Beogradu održano međunarodno takmičenje za Trofej Beograda (subota) u kategorijama juniora i seniora, vazdušnom puškom i pištoljem, na kojem je među 250 takmičara iz jedanaest zemalja, nastupilo i osam iz Streljačke družine „Pančevo 1813“.\nDejan Pešić je bio najuspešniji puškom, koji se najpre sa rezultatom od 625,9 krugova izborio za učešće u finalu od osam najboljih seniora, na sedmom mestu a završio na šestom, ali je bio najuspešniji takmičar iz Srbije. Aleksa Rakonjac je osvojio peto mesto u konkurenciji juniora sa 619,2 krugova, ali je bio treći junior iz Srbije, iako su mu dve serije bile lošije od njegovih mogućnosti i proseka. Naše mlade takmičarke puškom, Iva Rakonjac sa 606,8 i Teodora Kondić sa 602,3 kruga, su se plasirale na 40. i 52.mesto u konkurenciji juniorki,i u veoma jakoj konkurenciji od 86 seniorki.\nNjihovo vreme tek dolazi, kao i Marini Mijatović koja je pištoljem 28.juniorka sa 513 krugova. Velimir Ninković je bio najuspešniji pištoljem, koji je sa 552 kruga osvojio deseto mesto u konkurenciji juniora, a od juniora iz Srbije je drugi.Njegov mlađi brat Marko Ninković je osvojio dvanaesto mesto sa 548 krugova u konkurenciji juniora,a od juniora iz Srbije je treći. Stefan Kešišjan je loše startovao pa je sa 519 krugova 27.junior, mada smo očekivali rezultat ravan Markovim i Velimirovom.\nStreljaštvo : Internacionalno prvenstvo Beograda – 2.dan – Grand prix Beograda\nDejan Pešić se plasirao na dvanaesto mesto sa 622,8 krugova, ali je od seniora iz Srbije peti. Marko Ninković je sa 557 postignutih krugova pištoljem 28. na listi seniora, ali je najuspešniji junior iz Srbije, što njemu i družini znači u domaćoj konkurenciji. Velimir Ninković je ovoga puta otpucao solidnih 543 kruga pištoljem.\nNaredno takmičenje svih pančevačkih takmičara će biti 25.decembra u Beogradu – treće kolo Kupa Srbije. Aleksa Marko i Velimir će ići i na dva međunarodna takmičenja u Osjek narednog vikenda i u Trzin – u Sloveniji, prvog vikenda u novoj godini.


Džikić ne krije, Budućnost čeka dosta prepreka na putu ka Evroligi - Sportske.net\nDžikić ne krije, Budućnost čeka dosta prepreka na putu ka Evroligi\nTitula u regionalnom šampionatu je osvojena ali Budućnost čeka mnogo posla ukoliko želi da zaigra u Evroligi.\nMoćna najava posle pobede nad Zvezdom, Budućnost za Evroligu pravi najjači tim u svojoj istoriji!Budućnost ima alternativno rešenje, oni im nude dvoranu za Evroligu!Budućnost ili Zvezda - Kad će Evroliga doneti konačnu odluku?Zvezda čestitala Budućnosti plasman u Evroligu, stigao ekspresni odgovor iz Podgorice!Bokan pre 10 meseci: "Cilj je da izborimo opstanak"\nKošarkaši podgoričke Budućnosti osvojili su titulu u regionalnom šampionatu ali se ispostavilo da novog prvaka ABA lige čeka još dosta posla na putu ka Evroligi.\nBudućnost kao šampion regionalne lige ima šansu da zaigra u evropskoj eliti, ali trener Aleksandar Džikić ne krije da će tokom leta morati dosta toga da se uradi da bi se zaista i zaigralo u Evroligi.\n"Postoje preduslovi za naše igranje Evrolige, ali i realni problemi. Pre svega to se odnosi na uslove igranja u našoj dvorani, u Morači. Dvorana nekako mora da dođe do 5.000 sedišta, to je osnovni preduslov za igranje s najboljima", rekao je Džikić za hrvatski portal "germanijak".\nJoš više brine to što Budućnost kao klub mora da se izdigne na viši nivo u organizacionom smislu, a ne treba prenebregnuti i ulaganje u ekipu.\n"Prema onome što ja znam, pronalaženje materijalnih uslova neće biti lako, ali je izvodljivo. Ekipa mora da bude bolja da bi bila konkurentnija. Sledeći potreban korak je dizanje organizacije kluba na nivo koji zahteva Evroliga – organizacija utakmica, tiketing, marketing, sve ono što zovemo 'košarkom izvan parketa'... U svakom slučaju, to je izazov za klub, za grad, pa i za državu", istakao je Džikić.\nRecimo i to da je predsednik Crvene zvezde mt:s Nebojša Čović o ovoj temi govorio za crnogorske medije i tom prilikom poručio da će Evroligu igrati klub koji može da odgovori na zahteve takmičenja.


foto: Kompanija Tetra Pak\nNovo zemljište će omogućiti da se poveća ukupan skladišni prostor, unaprede logistički procesi, smanji vreme utrošeno na utovar kamiona, ali i da se unapredi preciznost i tačnost isporuke, a ova investicija samo potkrepljuje strategiju kompanije Tetra Pak koja se odnosi na najefektivniji način iskorišćavanja globalne mreže proizvodnih linija, kako bi se obezbedila najbolja moguća usluga.\n- Kroz naporan rad i posvećenost svih naših zaposlenih, uspeli smo da dobijemo priznanje "World Class Award", koje predstavlja merilo za kvalitet u ovoj industriji. Nakon što je postala prva Tetra Pak fabrika na svetu koja je dobila priznanje "World Class Award for Total Production Maintenance" od Instituta za održavanje fabrika u Japanu, naša nedavna investicija u vidu kupovine novog zemljišta predstavlja korak koji će dodatno unaprediti njenu proizvodnju - izjavio je direktor Tetra Pak-a u Gornjem Milanovcu Jovan Gligorijević i dodao da je ova investicija kompanije Tetra Pak rezultat jake saradnje koju kompanija ima sa lokalnim vlastima u Gornjem Milanovcu.\nDirektor Tetra Pak-a u Gornjem Milanovcu Jovan Gligorijević, foto: Kompanija Tetra Pak\n- Želeo bih da se zahvalim vlastima u ovom regionu za svu podršku koju smo dobili tokom procesa kupovine novog zemljišta. Uz njihovu pomoć, možemo da budemo posvećeni našem cilju koji se odnosi na doprinos i ekonomski prosperitet grada i regiona, negu zaposlenih i privlačenje nove radne snage koja će dodatno unaprediti rad naše fabrike - zaključio je Gligorijević.\nFabrika je, kako se navodi u saopštenju za javnost, još od 2001. godine, konstantno napredovala, pri čemu je ostvarivala fantastične rezultate u oblasti kvaliteta, konkurentnih cena i visoke fleksibilnosti prilikom ispunjavanja složenih zahteva za proizvodnju, i vremenom je postala najefikasnija fabrika kompanije Tetra Pak u regionu. Razvoj fabrike u Gornjem Milanovcu ogleda se ne samo u broju klijenata i obimu proizvodnje, koji su 10 puta veći u poređenju sa periodom od pre 15 godina, već i u povećanom obimu aktivnosti i većem portfoliju. Danas, fabrika proizvodi više od 170 različitih ambalaža, među kojima su i neke od najnaprednijih u portfoliju kompanije Tetra Pak.\n- Gornji Milanovac predstavlja bitan deo proizvodnog sistema kompanije Tetra Pak. Budući da se nalazi u središtu Evrope i centralne Azije, on je strateški pozicioniran tako da služi kao podrška za sve poslovne ambicije u regionu. Danas, fabrika snabdeva više od 320 klijenata, dok se njeni proizvodi izvoze na 54 tržišta širom sveta -izjavio je lider klastera lanca snabdevanja u kompaniji Tetra Pak za region Evrope i centralne Azije Paulo Pika.\nFabrika u Gornjem Milanovcu je, po rečima Frančeska Faela, direktora kompanije Tetra Pak za region jugoistočne Evrope, ključni faktor rasta kompanije u regionu jugoistočne Evrope.\n- Više od 60 odsto materijala za proizvodnju ambalaže koji proizvodi fabrika u Gornjem Milanovcu isporučuje se klijentima u Srbiji, Hrvatskoj, Grčkoj, Rumuniji i ostalim zemljama u okruženju. Budući da je ovo prva Tetra Pak fabrika koja je dobila najviše moguće eksterno priznanje u oblasti proizvodne ekspertize, fabrika u Gornjem Milanovcu takođe nudi jedinstvenu priliku našim klijentima da na licu mesta vide kako funkcioniše koncept koji je svetski priznat, i koji donosi konkretna unapređenja kada su u pitanju kvalitet, troškovi i angažovanost zaposlenih - rekao je direktor kompanije Tetra Pak za region jugoistočne Evrope Frančesko Faela.\nKompanija Tetra Pak je u 2017. godini uložila 6 miliona evra u fabriku u Gornjem Milanovcu.